text:
GEORGIA | 1998-2006
Era Sega ni Soro Nira Vakarerei
Era sega ni soro na tacida nira vakarerei, era sosoqoni vata tiko ga. Era vakatulewa vakayalomatua tale ga na qase mera taqomaki kina na dautukutuku. E nanuma lesu o Brother André Carbonneau na loya mai Kenada a valataka nodra kisi ni veilewai na tacida: “E dau yadra tu e dua na tacida ena vanua ni soqoni, qai soli vua e dua na mobail. Ke raica nira gole yani e dua na ilala dauvakacaca, ena qiriti ratou sara na qase.”
Gauna kece era tusaqati kina na mataveitacini, erau dau veisiko e rua mai na valenivolavola ni tabana me rau lai veivakayaloqaqataki. E kaya o André: “Dua dina na ka totoka nodrau raica na tacida mai na valenivolavola nira mamarau qai matadredredre tu ga na mataveitacini ena vanua ni soqoni.”
Era sega tale ga ni soro na mataveitacini era sega ni tusaqati, wili kina o ira na vuli iVolatabu. E nanuma lesu o André nodrau veitalanoa kei na dua na yalewa sa rawata na ivakatagedegede me dautukutuku bera ni papitaiso. A tukuna vei André na yalewa qori: “Na veibuturaki ausarava ena tivi e vakaraitaka vei au o cei e lotu vaKarisito dina, au vinakata meu dua na lotu vaKarisito dina.”
Totoka na Veitokoni
Era sotava na ituvaki dredre na mataveitacini, ia era gugumatua tu ga ena cakacaka vakavunau. Era ivakaraitaki vinaka ni vakabauta kei na yaloqaqa. Na itovo e rua qori e laurai tale ga vei ira era dau valataka nodra kisi ni veilewai na tacida.
Era beitaki vakailasu ena tabana ni itukutuku na vakavuna na kavoro ni vuvale, era sega ni vinakata na veiqaravi vakavuniwai, era dau saqata tale ga na matanitu. Era bole eso na loya mera valataka nodra kisi ni veilewai na tacida, ke mani vakaleqai mada ga kina na kedra irogorogo se na nodra cakacaka.mataveitacini nira
E kaya o John Burns na loya ni valenivolavola ni tabana mai Kenada a vukei ira na mataveitacini e Georgia: “Era bole mera veivuke na mataveitacini era loya. Era sega ni kauaitaka ke ra vakacegui mai na nodra cakacaka, era sega tale ga ni rere na vakaraitaka ena
Sega ni Taleitaki na iValavala Kaukaua
E vakayacori tiko ga vei ira na mataveitacini na ivalavala kaukaua. Qori na vuna era veisoliyaka kina na tacida ena ika8 ni Janueri, 2001, e dua na ivola ni kerekere mera taqomaki mai vei ira na ilala dauvakacaca, mera veilewaitaki tale ga na dau veibuturaki vakaveitalia.
E kaya o Brother Burns me baleta na inaki ni ivola ya: “Keimami vinakata me kilai ni dua ga na ilawalawa lailai e vakavuleqa tiko, e levu na lewenivanua e Georgia era sega ni taleitaka na ivalavala kaukaua e vakayacori tiko vei keimami na iVakadinadina i Jiova.”
Ena loma ga ni rua na macawa, era sainitaka na nodra ivola ni kerekere na tacida e le 133,375 mai na veiyasa i Georgia, levu vei ira qori era lotu Orthodox. A lai soli na ivola vua na peresitedi o Shevardnadze, ia e sega ni oti na ivalavala kaukaua. Era taketetaki ira toka ga na mataveitacini na meca.
E vakalougatataki ira tiko ga na nona tamata o Jiova ena gauna dredre qori. Na kaukaua ga ni nodra veivakacacani na meca, na levu tale ga ni lewenivanua e vakayarayarataki ira tani mai na lotu lasu o Jiova.
Sereki Mai na Lotu Lasu
Dua e dau solibula ena cakacaka ni lotu Orthodox e Georgia o Babilina Kharatishvili. Ni se yabaki 30 vakacaca, e dau gole ina veitauni kei na veikorokoro me veivakavulici ena veika vakalotu.
Ia e via kila vinaka na Kalou o Babilina, e mani lai vuli ena koronivuli ni lotu Orthodox e Georgia. Dua na gauna e vakaraitaka vei ira na vakarorogo e dua na italatala na ivola Na ka Mo Kila Mo Bula Tawamudu Kina, qai tukuna mera kerea e dua na nodra ilavelave vei ira na iVakadinadina i Jiova. E kaya na italatala: “O na kila ena ivola qo e levu na ka me baleta na iVolatabu.”
E sega ni dau taleitaki ira na iVakadinadina o Babilina, e kurabui kina ni tukuna na italatala mera kerea nodra ivola! E kaya lo o Babilina, ‘Ke ra na vakavulici au ena veika me baleta na Kalou na iVakadinadina i Jiova, na cava tale au se cakava tiko eke?’ E vaqarai ira na iVakadinadina ena korolevu o Poti, qai vulica na iVolatabu.
A uqeti Babilina na veika e vulica ena iVolatabu meveisautaka nona bula. E kaya ena dua na gauna: “Au biuta vakadua na qaravi matakau ena gauna au raica sara ga kina e mataqu ena iVolatabu ni cala na sokaloutaki ni ivakatakarakara. Au sega ni veivutunitaka na ka au cakava qori.” Sa yabaki 70 toka vakacaca o Babilina ena gauna e vakatulewataka kina me dua na iVakadinadina i Jiova.
E ka ni rarawa ni se bera toka ni papitaiso o Babilina sa tauvimate qai mate ena 2001. A qai papitaiso ga e dua na makubuna o Izabela, se qaravi Jiova tiko ga ena yalodina ena gauna qo.
Vinakata me Sisita ni Lotu
A vinakata o Eliso Dzidzishvili me sisita ni lotu ena gauna e yabaki 28 kina. E sega ni dua na itikotiko ni lotu e Tkibuli na tauni e tiko kina, mani toki i Tbilisi ena 2001. A lai vakavulici ira toka e kea eso na gone ni se waraka tiko na macala ni nona veiqaravi ena itikotiko nilotu. Dua vei ira na nona gonevuli e iVakadinadina na tinana o Nunu.
E kaya o Eliso: “Keirau dau veitalanoa vakalevu ena iVolatabu. Au sega ni via rogoca e dua na ka e vakalasui kina na lotu Orthodox, ia na ivakamacala kece i Nunu e yavutaki sara ga mai na iVolatabu. Keirau veitalanoataka ena dua na siga na ivola Na Cava e Loma ni Kalou vei Keda? Au vakadeitaka ena parakaravu kei na veitikinivolatabu keirau wilika ni cata na Kalou me sokaloutaki na ivakatakarakara.”
Dua na siga a lai vakatataro tu o Eliso vua na bete. E taura rawa mai na nona isaunitaro na bete ni sega ni yavutaki ena iVolatabu na ivakavuvuli ni lotu. (Mari. 7:7, 8) E vakadeitaka e keri ni sa kunea na ka dina, e mani vulica na iVolatabu qai papitaiso me iVakadinadina i Jiova.
Tara Vale ni Soqoni
A laurai ena 2001 ni vinakati me tara eso na vale ni soqoni ni tubu tiko ga na iwiliwili ni ivavakoso, e vinakati e rauta ni 70 na Vale ni Soqoni. E yaco tu e Georgia na veitusaqati, ia e sega ni tarova qori na sasaga ni kena tara na Vale ni Soqoni.—Esera 3:3.
Era vakavinakataka e liu na timi ni tarataravaki e dua na vale era dau vakayagataka tu e vica na ivavakoso e Tbilisi. Oti qori a tara e rua tale na Vale ni Soqoni, dua e Tbilisi kei na dua tale e Chiatura ena ra kei Georgia.
E nanuma lesu o Brother Tamazi Khutsishvili, a veivuke ena tarataravaki e Chiatura: “Keimami le tinikalima na tara vale e veisiga. E vaka ga na kama ni veigasau na totolo ni nodra kila na lewenivanua ni keimami tara tiko e dua na vale ni soqoni vou. Keimami dau rogoca tale ga ena so na gauna nira via mai vakacaca ena Vale ni Soqoni na dauveitusaqati.”
Vakacava ena vakaoti vinaka na tara ni Vale ni Soqoni? *E kaya o Tamazi: “E toso ga na cakacaka qai vakaoti na Vale ni Soqoni ena loma ni tolu na vula. Era veivakarerei wale tu ga na dauveitusaqati, sega ni bau laurai yani na matadra.”
Yaga na Vosota
Ni tekivu tara ena Okotova, 2003, na Vale ni Soqoni ena korolevu o Samtredia, era baci vakarerei ira na mataveitacini na meca. A se qai vakaduri ga na lalaga, se bera tale ga ni mamaca na palasita era sa mai talaraka tale na vale na dauveitusaqati.
Ia era marautaka na mataveitacini e Georgia na veisau a yaco ena Noveba 2003. Ni veisau ena yabaki qori na matanitu e veiliutaki, sa soli vakalevu vei ira na tacidana galala ni sokalou. Era vesu tale ga e levu na lewe ni lotu Orthodox era dau vakavu ca tiko vei ira na mataveitacini.
Vakalougatataki na Tamata ni Kalou
Gauna e oti kina na veitusaqati, era vakila na tamata i Jiova e Georgia e levu na veivakalougatataki. A sevutaki ena soqo ni tikina ena 2004 na Vakadewa ni Vuravura Vou ena iVolatabu vaKirisi ena vosa vakaGeorgia.
Dua tale na ka guiguilecavi dredre a yaco ena soqo ni tikina ena 2006 e kena usutu “Voleka Noda Vakabulai!” E sega ni tukuni rawa na levu ni nodra marau na tikoena soqo nira rogoca ni na vunau o Geoffrey Jackson, e lewe ni iLawalawa Dauvakatulewa. Dua na ka nodra kurabui ni kacivaka o Brother Jackson na sevutaki ni Vakadewa ni Vuravura Vou, na iVolatabu taucoko ena vosa vakaGeorgia!
Era tagi e levu era tiko ena soqo ena levu ni nodra marau. E kaya e dua na tacida yalewa: “Au sega ni vakamacalataka rawa na levu ni noqu marau ni sa qai dua na vakadewa ni iVolatabu taucoko. . . . Dua dina na soqo vakairogorogo.” Era marautaka na kana magiti vakayalo e sivia na 17,000, na veika tale ga e yaco ena soqo qori e dua na cavuikalawa levu ena kedra ivolatukutuku na tamata i Jiova e Georgia.
^ para. 29 A tara e vitu na Vale ni Soqoni e Georgia mai na 2001 ina 2003.


c: text/html

text:
WASE 123
Masu ena Levu ni Vusolo ni Lomana
MACIU 26:30, 36-46 MARIKA 14:26, 32-42 LUKE 22:39-46 JONI 18:1
-
GOLE O JISU INA WERE O KECISEMANI
-
TITIRI ME VAKA NA DRA NONA BUNO
Ni masu oti kei ratou nona yapositolo yalodina o Jisu, eratou ‘lagasere ni vakacaucau, eratou gole sara ina Ulunivanua ni Veiolive.’ (Marika 14:26) Eratou gole ina were o Kecisemani ena tokalau, me vaka ga e dau cakava o Jisu ena veigauna sa oti.
Ni ratou yaco ina dua na vanua ena loga ni veiolive, e biuti ratou toka e kea na walu na yapositolo. De dua ratou toka volekata na icurucuru ina were ni kaya vei ratou o Jisu: “Dou dabe toka i ke meu lai masu mada e kea.” E gole sara o Jisu qai kauti ratou na le tolu—o Pita, Jemesa, kei Joni. E rarawa vakalevu na lomana qai kaya vei ratou na le tolu: “E vusolo sara ga na lomaqu, vaka ga au sa mate. Dou tiko eke me datou yadra tiko.”—Maciu 26:36-38.
E biuti ratou o Jisu qai toso vakalailai i liu, e ‘tekiduru qai masu.’ Na cava e masulaka vua na Kalou ena gauna dredre qori? E kaya: “Tamaqu, e rawarawa na ka kece vei kemuni, ni kauta tani vei au na bilo qo. Ia me kua ni yaco na lomaqu, me yaco ga na lomamuni.” (Marika 14:35, 36) Sega ni kena ibalebale qori ni sa veisau na loma i Jisu, me sa kua ni cabora nona bula me ivoli!
E dau raica tu mai lomalagi o Jisu na nodra vakararawataki kei na nodra vakamatei eso ena ligadra na kai Roma. Qo ni mai bula vakatamata, sa rawa ni vakila tale ga na rarawa kei na mosi. E sega ni via vakasamataka na veika ena vakayacori vua. Ia na vuna levu e rarawa kina, oya ni kila ni nona vakamatei me vaka e dua na daubasulawa ena vakarogorogocataki kina na yaca i Tamana. Sa vo ga e vica na aua me vakaliligi ena kau, me vaka e dau caka vua e vosavakacacataka na Kalou.
E dede toka nona masu o Jisu sa qai lesu vei ratou na tolu na yapositolo. Ni raica ni ratou moce tu, e kaya sara vei Pita: “Vakacava, dou sega ni rawa ni yadra vata tiko kei au me dua mada ga na aua? Dou yadra tiko, dou masu tiko ga mo dou kua kina ni temaki.” E kila o Jisu ni curuoso nodratou vakasama na yapositolo, sa bogilevu tale ga. E kaya: “E gu na yalo, ia sa malumalumu ga na yago.”—Maciu 26:40, 41.
E lako tale ena ikarua ni gauna o Jisu qai kerea me kauta tani vua na Kalou na “bilo qo.” Ni lesu vei ratou na tolu na yapositolo, eratou se baci moce tu. A dodonu me ratou yadra tiko me ratou kua ni rawai ena veitemaki. Ni vosa vei ratou o Jisu, eratou “sega ni kila na cava me ratou kaya vua.” (Marika 14:40) E lako ena ikatolu ni gauna o Jisu, e tekiduru qai masu.
Dua na ka nona kauaitaka o Jisu na kena vakarogorogocataki na yaca i Tamana ena nona vakamatei me vaka na daubasulawa. E rogoca tu o Jiova na masu i Luvena, qai tala mai e dua na agilosi me vakaukauataki koya. Ia e sega ni cegu nona vakamamasu o Jisu vei Tamana, “sa qai masu ga vagumatua.” Dua na itavi levu sa vakataqari toka qo e taba i Jisu! Na ka e vakarau caka vua e vakatau tiko kina nona bula kei na nodra Luke 22:44.bula o ira na vakabauta. Na levu ni kena curuoso nona vakasama, e ‘titiri sara kina nona buno ina qele me vaka na dra.’—
Ena ikatolu ni gauna e lesu kina o Jisu vei ratou nona yapositolo, eratou moce tale tu. E kaya: “Qo e sega ni gauna ni moce kei na vakacegu! Sa voleka na aua me soli yani kina na Luve ni tamata vei ira na ivalavala ca. Dou tucake, me datou lako. Raica! Sa voleka mai o koya ena soli au.”—Maciu 26:45, 46.

robotstxt: allowed

filter: keep


text:
TARO 10
Na Cava e Yalataka na iVolatabu me Baleta na Veisiga se Bera Mai?
“O ira na yalododonu era na taukena na vuravura, era na qai bula tawamudu kina.”
“Na vuravura ena tu ga me tawamudu.”
“Ena tiloma vakadua o koya na mate, ena qusia na Turaga Cecere Duadua o Jiova na wainimata mai na matadra kece.”
“Ena gauna oya ena rai na matadra na mataboko, ena rogo na daligadra na didivara. Ena gauna oya ena ladelade na lokiloki me vaka na dia, ena kaila ena marau na yamena na galu. Ena vure mai na wai ena vanua talasiga, kei na uciwai ena buca dravuisiga.”
Ena qusia tani tale ga na wainimata kece mai na matadra, sa na sega tale na mate, na lolosi, na tagiyaso, kei na mosi. Sa oti na veika e dau yaco e liu.”
“Era na tara vale era na tiko kina, era na tea na loganivaini era na kania na vuana. Era na sega ni tara vale qai duatani e tawana, era na sega ni tea qai duatani e kania. Na nodra gauna na noqu tamata ena vaka na dede ni dua na vunikau, era na marautaka vakalevu na cakacaka ni ligadra o ira au digitaka.”


text:
“Moni Veivakayaloqaqataki Tiko, Moni Veivakauqeti”
Eda rawa kece ni veivakayaloqaqataki na lotu vaKarisito. Kena ivakaraitaki, era na vakayaloqaqataki na tacida nida sega ni calata na soqoni, eda vakaitavi tale ga ena cakacaka vakaitalatala, de dua ni dredre na ituvaki ena vuku ni tauvimate se so tale na ka. (1Ce 2:2) Meda vakasamataka rawa tale ga na ka meda tukuna se da vakekeli, mera vakacegui kina na yalolailai.
Eda na raica e vei na itukutuku meda vakayaloqaqataka kina e dua e sotava tiko e dua na ituvaki?
O cei ena ivavakoso o na via vakayaloqaqataka?


text:
Mate e 900 vakacaca ena taubi ni uca kei na ualuvu e Pakistan.
Written by Atu Kurumudu on August 26, 2022
Rauta ni 903 na leweni vanua mai Pakistan era mai leqa ena vuku ni ualuvu ka vu mai na taubi ni uca. Vuna me sa kere veivuke kina ki vuravura taucoko na matanitu oqo ena levu ni vakacaca sa mai yaco. Vei ira na mai leqa oqo , 326 era gone lalai.
Udolu vaka oba sa sega tu na nodra vale , sega na kakana ka sa ikuri tu ni leqa kina matanitu se mera na qaravi vakacava. Tukuni talega ni cavuka na gaunisala ni veitaratara ena talevoni .


text:
28 E kaya tarava vei Mosese o Jiova:2 “Vakaroti ira na Isireli qai tukuna vei ira, ‘Ni qarauna moni dau cabora vei au na noqu isoro, na kequ madrai. Na noqu isoro e cabori ena bukawaqa me talei* vei au na kedra iboi, mera cabori ena kena gauna lokuci.’+3 “Qai kaya vei ira, ‘Qo na isoro oni na cabora vei Jiova ena bukawaqa: e rua na lami tagane vinaka yabaki dua me isoro kama e cabori wasoma.+4 Dua na lami tagane o na cabora ena mataka, dua tale na lami tagane ni sa karobo,*+5 me cabori vata kei na kena isoro kakana, qo e dua na ikatini na efa* falawa vinaka sara, qai veiwaki kei na dua na ikava na hini* waiwai ni olive e vutuki.+6 Qo na isoro kama+ e cabori wasoma, a tauyavutaki ena Ulu i Saineai, me cabori ena bukawaqa vei Jiova, me talei* vua na kena iboi,7 me cabori vata kei na kena isoro livi, me dua na ikava na hini, me baleta na lami tagane yadua.+ Mo sova na alakaolo ena vanua tabu me isoro livi vei Jiova.8 Mo qai cabora na lami tagane adua ni sa karobo.* Na kena isoro kakana vata ga kei na kena isoro livi a cabori ena mataka, mo cabora me isoro e vakamai ena bukawaqa, me talei* vei Jiova na kena iboi.+9 “‘Ia ena Siga ni Vakacecegu,+ me dau cabori e rua na lami tagane vinaka yabaki dua, me kena isoro kakana e ruanaikatini na ivakarau efa falawa vinaka sara, qai vakawaiwaitaki, me cabori vata na kena isoro livi.10 Qo na isoro kama ni Siga ni Vakacecegu, e cabori vata kei na isoro kama e cabori wasoma kei na kena isoro livi.+11 “‘Ena itekivu ni veivula, oni na dau cabora me nomuni isoro kama vei Jiova e rua na luvenibulumakau tagane, dua na tamanisipi, kei na vitu na lami tagane vinaka yabaki dua,+12 e tolunaikatini na ivakarau falawa vinaka sara e vakawaiwaitaki me isoro kakana+ me baleta na bulumakau tagane yadua, me qai ruanaikatini na ivakarau falawa vinaka sara e vakawaiwaitaki me isoro kakana me baleta e dua na tamanisipi,+13 e dua na ikatini na ivakarau falawa vinaka sara e vakawaiwaitaki me isoro kakana me baleta na lami tagane yadua, me isoro kama, me talei* na kena iboi,+ me isoro e cabori ena bukawaqa vei Jiova.14 Ena kedra isoro livi e veimama na hini waini me baleta e dua na bulumakau tagane,+ e dua na ikatolu na hini me baleta na tamanisipi,+ qai dua na ikava na hini me baleta e dua na lami tagane.+ Qo na isoro kama ena cabori tiko e veivula, ena yabaki taucoko.15 Me cabori tale ga vei Jiova me isoro ni ivalavala ca e dua na me gone, me ikuri ni isoro kama e cabori wasoma kei na kena isoro livi.16 “‘Ena ika14 ni siga ni imatai ni vula, ena siga ni Lakosivia i Jiova.+17 Ena dua na soqo ena ika15 ni siga ni vula tiko ga qori. Ena laukana na madrai sega ni vakaleveni me vitu na siga.+18 Ena imatai ni siga, ena dua na soqoni tabu. Moni kua ni cakava e dua na cakacaka kaukaua.19 Oni na cabora me isoro kama vei Jiova ena bukawaqa, e rua na luvenibulumakau tagane, dua na tamanisipi, kei na vitu na lami tagane yabaki dua. Moni cabora na manumanu vinaka.+20 Moni cabora vata na kena isoro kakana na falawa vinaka sara e vakawaiwaitaki,+ qo me tolunaikatini na ivakarau falawa e cabori vata kei na bulumakau tagane, me qai ruanaikatini na ivakarau falawa e cabori vata kei na tamanisipi.21 Oni na cabora vata e dua na ikatini na ivakarau falawa kei na lami tagane yadua, me caka yadudua ena vitu na lami tagane na ka qori,22 kei na dua na me, me isoro ni ivalavala ca moni sorovaki kina.23 Sa na tu mada na isoro kama e dau cabori ena mataka, oya na isoro kama e cabori wasoma, oni na cabora tale ga qo.24 Me va qori tiko na kena iwalewale ena siga yadua me vitu na siga, moni cabora na kakana,* na isoro e vakamai ena bukawaqa me talei* vei Jiova na kena iboi. Me cabori vata na isoro kama e cabori wasoma kei na kena isoro livi.25 Ena ikavitu ni siga moni cakava e dua na soqoni tabu.+ Moni kua ni cakava e dua na cakacaka kaukaua.+26 “‘Ena siga e tamusuki kina na isevu ni ka oni kaburaka,+ ni oni cabora vei Jiova na isoro kakana vou,+ me dua na nomuni soqoni tabu donuya na nomuni soqo ni macawa.+ Moni kua ni cakava kina e dua na cakacaka kaukaua.+27 Oni na cabora me isoro kama e talei* vei Jiova na kena iboi, e rua na luvenibulumakau tagane, dua na tamanisipi, kei na vitu na lami tagane e yabaki yadua,+28 me kena isoro kakana na falawa vinaka sara e vakawaiwaitaki, qo me tolunaikatini na ivakarau e cabori vata kei na bulumakau tagane yadua, me qai ruanaikatini na ivakarau e cabori vata kei na dua na tamanisipi,29 me cabori vata kei na lami tagane yadua e dua na ikatini na ivakarau falawa, me caka yadudua ena vitu na lami tagane na ka qori,30 kei na dua na me gone moni sorovaki kina.+31 Oni na cabora qori me ikuri ni isoro kama e cabori wasoma kei na kena isoro kakana. Me manumanu vinaka kece,+ me cabori vata kei na kena isoro livi.
iVakamacala e ra
^ Se “me veivakalomavinakataki, malumu.” Ipe., “me veivakacegui.”


text:
NODA BULA VAKARISITO
Waraka Tiko ga ena Vosota
Sa vakacava na balavu ni nomu waraka tiko na Matanitu ni Kalou? O vosota tiko na ituvaki se mani vakacava na kena dredre? (Rom 8:25) Eso na lotu vaKarisito era cati, vakaduiduitaki, bala e valeniveivesu, se ra vakarerei mera vakamatei. Levu tale era tauvimate se sa tarai ira na bula vaqase.
Nida vakatovolei, na cava ena vukei keda meda wawa tiko ga? Meda vaqaqacotaka noda vakabauta nida wili iVolatabu e veisiga qai vakasamataka vakatitobu na ka eda wilika. Meda raica dei na noda inuinui. (2Ko 4:16-18; Ipe 12:2) Meda vakamamasu vei Jiova qai kerea na kaukaua ni nona yalo tabu. (Lu 11:10, 13; Ipe 5:7) Ena vukei keda na Tamada dauloloma meda “vosota . . . na ka kece ena vosovoso kei na marau.”—Kol 1:11.
SARAVA NA VIDIO MEDA ‘CICI TIKO GA ENA VOSOTA’—NUIDEI NI O NA RAWATA NA ICOVI, QAI SAUMA NA TARO QO:
-
Na ka ‘tawanamaki’ cava ena rawa ni yaco ena noda bula? (Dvu 9:11)
-
E yaga vakacava na masu nida vakatovolei?
-
Ke sega ni levu na ka eda rawa ni cakava vei Jiova me vaka e liu, na cava meda kauaitaka tiko ga kina na ka eda rawa ni cakava?
-
Na cava ena vukei iko mo dei tiko ga ena icovi?


text:
2 Timoci
Chapter 3
Ia mo kila oqo, ena i vakataotioti ni gauna ena dua na gauna vakarerevaki sara:
2 Ni o ira na tamata era na dau lomani ira ga vakalevu, era na lomana vakalevu na i lavo, era na tukutukuni ira, era na dokadoka, era na dauvosavakacaca, era na talaidredre vei ira nodra i tubutubu, era sega ni dau via vakavinavinaka, era na tamata dukadukali,
3 Esa na yali na veilomani dina, sa na sega na veivosovosoti, ena levu na veikaseti, sa yali na veirokorokovi, tamata esa vaqara tu ga na veivala, era na cata na ka me yaco kina na vinaka,
4 Ena levu na dau buki vere, ena levu na viavia turaga, ena levu na viavialevu, ena levu e taleitaka na vakayago ka vakalailai na vakayalo (Kalou).
5 Era na rairai tu vaka mera tamata lotu dina, ia na kena bula dina sa yali. O ira na tamata vaka oqo mo kua ni vakailala vata kei ira.
6 O ira qo ena tu vei ira na doudou, mera curuma na nodra veivale na yalewa i valavala ca, ka veilasami vata kei ira.
7 O ira oqori era na sega ni guce ena vuli, io ena sega ga ni dua na dina mera na kila rawa.
8 O Jani kei Jabiri e rau a veisaqasaqa kei Mosese, o ira talega oqo era na saqata na dina: ka tamata lomaca, nodra vakabauta ena leqa tu ga;
9 Ena sega ni dua na tubu vakayalo me na laurai vei ira, era na vakadinadinataka na tamata ni ra raica tiko, me vakataki rau sara ga na lewe rua oqori.
10 Ia o iko o sa muria vinaka tiko mai na noqu i vakavuvuli, noqu i valavala ni bula, na noqu i naki, noqu vakabauta, noqu vosota vakadede, noqu loloma, noqu dau gumatua,
11 Na veivakacacani, na veivakararawataki, e a yaco vei au mai Anitioki, mai Ikoniona, mai Lisitira – mo raica ni veika kece oqori, au qai vosota ga. Na ka au via tukuna oqo, na Turaga qai vakabulai au.
12 Io, o ira kece era na via muri Karisito Jisu era na sotava na veivakacacani.
13 Ia o ira na tamata caka ca kei ira na veitokoni kina, era na qai ca ga vakalevu, kei na nodra dauveivakaisini era na qai vakaisini tale kina.
14 Ia o iko mo veituberi tikoga ena ka o sa kila tiko, kei na ka o sa vakadinadinataka tiko, me vaka sara ga na ka o vulica mai vei koya e vakavulici iko kina.
15 Na digidigi vakayalomatua o a vakayacora mo vakabulai kina ena nomu vakabauti Karisito Jisu, e a tekivu sara mai ena nomu se gone voli, ena nomu susugi ka tuberi ena vosa ni Kalou.
16 Sa vakavuna ka ceguva Na Kalou na vei vosa ni Vola Tabu kecega, sa yaga me i vakavuvuli, me vunauca na ca, me ia kina na veivakadodonutaki, me ia kina na veivakarautaki kina bula e dodonu.
17 Me rawa kina vua na tamata ni Kalou, me conaki vakamaqosa ena vuku ni cakacaka vinaka sa kacivi kina.


text:
Cakacaka
Chapter 11
Sa rogo yani i Jutia vei ira nai apositolo kei ira na veiwekani, nai rogorogo ni ra sa vakabauta na vosa ni Kalou o ira na Veimatanitu Tani.
2 Ni sa lesu cake tale mai ki Jerusalemi o Pita, era sa tavaki koya tu mai o ira sa cilivi me ra veileti kei koya,
3 Era tukuna vua, "O a lako vei ira na sega ni cili o qai la'ki kana vata tiko kei ira!"
4 Sa qai tekivu me vakamacalataka vei ira o Pita nai talanoa taucoko, ka vaka:
5 Ena dua na siga au a masumasu tiko mai na koro levu o Jopa: au qai raica e dua na raivotu, e dua nai tutuvi levu ka tara taucoko na mua ni vuravura vava, e lako sobu tiko mai lomalagi ka vakadodonu tiko mai vei au.
6 Ni'u saga me'u vakadikeva, au qai raica ni ra tu kina na manumanu yavai va taucoko ni vuravura, na manumanu kila, na manumanu sa dau qasi voli kei na manumanu vuka kecega.
7 "E dua na domo e qai vosa mai vei au, "Mo tucake, Pita, vakamatea ka kania sara."
8 "Ia au sa qai tukuna, ena sega ni rawa Turaga! Baleta ni se bera vakadua ni tara na gusuqu, e dua na ka sega ni savasava ka vakasisila vaka oqo!
9 "Ia sa qai vosa tale mai vei au na domo o ya mai lomalagi, na ka sa vakasavasavataka na Kalou mo kakua ni nanuma tiko ni se dukadukali."
10 "Au raica vakatolu na raivotu oqo, sa qai kau cake tale ki lomalagi na ka kece oqo.
11 "Ena gauna vata o ya, ratou sa tucake tu kina ena matamata ni noqu vale, o iratou na talai mai Sisaria me ratou mai raici au.
12 E vosa vei au na Yalo Tabu me'u lako vata kei iratou ka me'u kua ni vakatitiqa tiko. E ratou mani tomani au tu e lewe ono na veiwekani, ka keitou la'ki curuma sara na vale o ya.
13 Sa qai tukuna vei keitou na tamata oqo, na nona raica na agilosi ni tucake tu ena nona mata ni vale, ka tukuna vua, me tala eso ki Jopa vua e dua na tamata na yacana o Saimoni, ka yacana talega o Pita me lako mada mai vua,
14 Ena mai tukuna vei iko o koya, nai tukutuku mo na bula kina kei ira talega na nomu lewe ni matavuvale.
15 Ni'u se wasea tikoga nai tukutuku vei ira, sa sovaraki mai vei ira na kaukauwa ni Yalo Tabu, me vakataki keda sara ga ena i matai ni gauna.
16 "Au sa qai nanuma na vosa sa cavuta na Turaga, ena nona tukuna, e dina sa veipapitaisotaki o Joni ena wai, ia oi kemudou dou na papitaisotaki ena Yalo Tabu.
17 "E vakacava kevaka sa solia vei ira na Kalou nai solisoli vata ga e a solia talega vei keda ena noda vakabauta na Turaga o Jisu Karisito, o cei oi au me'u via veileti tiko kei na Kalou?"
18 Ni ra sa rogoca oti na vosa sa tau, e sega ni qai dua me vosa rawa; ia era sa vakarokorokotaka ga na Kalou, ka tukuna, isa sa solia na Kalou e dua na ka vinaka vei ira na veimatanitu, me yaco vei ira na veivutuni ka rawata kina na bula."
19 Ena nona vakamatei oti o Sitiveni era dui veisebayaki kina eso vei ira na tamata lotu ka era lakovaka ki Finiasi, eso ki Saipurusi, eso ki Anitioki,era lako ka la'ki vunautaka na vosa ni Kalou vei ira ga na Jiu.
20 Ia eso vei ira na lako ki Anitioki era kai Saipurusi ka so e kai Kirini, ena nodra yaco ki Anitioki era vunau sara ga vei ira na kai veimatanitu tani me baleta na Turaga o Jisu.
21 Sa tiko vata kei ira na liga ni Turaga, e lewe vuqa kina era sa vakabauta ka ra sa veisau mai vua na Turaga.
22 Nai tukutuku ni ka oqo sa la'ki rogo sara i Jerusalemi vei ira nai soqosoqo lotu, era sa mani talai Panapasa me lako sara ki Anitioki.
23 Ni sa yaco yani kina sa raica na cakacaka loloma ni Kalou, sa dua na ka nona rekitaki ira, sa qai vakayaloqaqataki ira me ra kukuva matua na Turaga ena loma e dina sara.
24 Ni sa tamata vakaturaga o koya, e tamata vakasinaiti ena Yalo Tabu ka tamata vakabauta dina. Era lewe levu kina na tamata era vakaikuritaka vua na Turaga.
25 Sa qai lako o Panapasa ki Tarisu me la'ki vakasaqara E vei na vanua sa tu kina o Saula.
26 Ni sa kunei koya, sa kauta lesu tale mai ki Anitioki. E dua taucoko na yabaki nodrau tiko e kea ena nodrau vakavulici ira tiko na soli bula vou vua na Turaga, sa dua na ka na kedra lewe levu mai Anitioki na vanua me ra sa qai vakatokai kina na tisaipeli, me sa yacadra na lotu va Karisito.
27 Ena gauna o ya sa lako mai eso na parofita mai Jerusalemi ki Anitioki.
28 E dua vei ira na yacana o Akapusi sa tucake ka vakaraitaka ena veivakauqeti ni Yalo Tabu vei koya, ni na yaco e dua na dausiga levu e vuravura, sa qai yaco ena gauna i Kilotu Sisa.
29 Era sa mani lomavata kina na lewe ni lotu mera sa tausoli me kua tale ni dua na ka me tiko ena kovate kei na baosi, mera solia taucoko me baleti ira na lewe ni lotu mai Jutia.
30 Era sa qai tau soli, ka ra solia vei Panapasa kei Saula, me rau la'ki solia sara vei ira na qase ni lotu mai Jerusalemi.


text:
Wase 64
Na veika sa vakatakilai yani mai vei Josefa Simici na Parofita me tukuni vei ira na italatala qase ni Lotu, mai Katiladi, e Oaio, ena 11 ni Sepiteba, 1831. Sa vakavakarau na Parofita me lako ki Airame, Oaio, me tosoya tale na nona vakadewataka na iVolatabu, ka sa mai tu vakawawa mada ni a tiko mai Misuri. Era sa maqusa tiko e dua na ilawalawa turaga era a vakaroti me ra lako ki Saioni (Misuri) me ra na cavutu ena Okotova. A ciqomi na ivakatakila ena gauna osooso oqori.
1–11, Era sa vakaroti na Yalododonu me ra dauveivosoti vakai ira, kevaka e sega, ena tiko ga kei ira na ivalavala ca levu cake; 12–22, Me ra na kau mai ki na mataveilewai ni Lotu ko ira sa sega ni veivutuni; 23–25, Ko ira sa saumi ikatini, era na sega ni vakamai ena siga sa lako mai kina na Turaga; 26–32, Era sa vakasalataki na Yalododonu ena vuku ni dinau; 33–36, Era na muduki tani mai na vanua ko Saioni ko ira sa veisaqasaqa; 37–40, Ena lewai ira na veimatanitu na Lotu; 41–43, Ena seraka mai ko Saioni.
1 Raica, sa kaya vakaoqo vei kemudou na Turaga na nomudou Kalou, Oi kemudou na italatala qase ni noqu lotu, dou vakarorogo ka rogoca, ka ciqoma na noqu lewa ena vukumudou.
2 Niu sa kaya vakaidina vei kemudou, au sa lewa mo dou arawai vuravura; ia au na qai blomani kemudou.
3 Era tu ena kemudou maliwa eso era sa ivalavala ca; ia au na kaya ga vakadua oqo vei kemudou, me baleta na noqu alagilagi, kei na nodra vakabulai na yalodra, au sa bvosota kina na nomudou ivalavala ca.
4 Au na yalololoma sara vei kemudou, ni’u sa solia vei kemudou na matanitu.
5 Ena sega ni kau tani mai vei Josefa Simici Lailai, na noqu tamata, na aidola ni veika vuni ni matanitu, ena kena ivakarau au sa tauyavutaka, ena nona bula taucoko, kevaka sa talairawarawa ki na noqu bveicakacaka vakalotu.
6 Era tu eso era sa segata me ra kunea e dua na nona cala ka sega ni dua na kena inaki;
7 E dina sa ivalavala ca ko koya; ia au sa kaya vakaidina vei kemudou, koi Au na Turaga, au sa avosota na nodra ivalavala ca ko ira era sa bvakatusa vei au na nodra ivalavala ca ka kerea me ra vosoti, io na ivalavala ca ka sega ni yaco kina na cmate.
8 Ko ira na noqu tisaipeli ena gauna e liu, era dau segata me ra kunea na acala vei ira vakataki ira ka ra sega ni dau veivosoti vakataki ira e lomadra; ena vuku ni ka oqo era sa vakararawataki ka bvakanakuitataki sara kina.
9 O koya, au sa kaya kina vei kemudou, ni sa dodonu mo dou aveivosoti vakataki kemudou; ni na tu me cudruvi mai vua na Turaga, ko koya sa sega ni bvosota na nona caka cala na wekana, ni sa tu ga vei koya na ivalavala ca e levu cake.
10 Koi Au na Turaga, au na avosoti ira ga au via vosota, ia koi kemudou sa gadrevi mo dou bvosota na tamata kecega.
11 Ka sa dodonu mo dou kaya e lomamudou—me alewa mada vei au vata kei iko na Kalou, ka sauma vei iko me vaka na nomu bivalavala.
12 Ia ko koya sa sega ni veivutunitaka na nona ivalavala ca, ka sega ni vakatusa, mo dou kauta mai ki na alotu, ka cakava vua na veika sa tukuna vei kemudou na ivolanikalou, ena ivakaro se na ivakatakila.
13 Ia oqo mo dou kitaka me vakalagilagi kina na Kalou—e sega ni baleta ni dou sega ni veivosoti, ka sega ni loloma, ia mo dou dodonu kina ena lawa, me kakua kina ni cudruvi kemudou ko koya na nomudou vunilawa—
14 Au sa kaya vakaidina, mo dou kitaka na veika oqo ena vuku ni inaki oqo.
15 Raica koi au na Turaga, au sa cudruvi rau ko Esera Buci ka a noqu tamata tu e liu, ka vakakina na noqu tamata ko Aisake Moli, ni rau sa sega ni maroroya na lawa, se na ivakaro;
16 Erau sa segata na ivalavala ca e lomadrau, ia koi Au na Turaga, au sa kauta tani na Yaloqu. Erau sa avakacala me ivalavala ca na veika e sega ni ivalavala ca; ia au sa vosoti Aisake Moli na noqu tamata.
17 Ka vakatalega kina na noqu tamata ko aEtuwate Patereji, raica, sa ivalavala ca ko koya, sa segata sara ko bSetani me vakarusai na yalona; ia ni sa vakatakilai vei ira na veika oqo, ka ra sa veivutunitaka na nodra ivalavala ca, era na vosoti.
18 Ia oqo, au sa kaya vakaidina ni sa dodonu vei au me lesu tale na noqu tamata ko Sidini Kilipati, ni oti ga e vica na macawa, ki na nona bisinisi, kei na nona itavi vakaitini ena vanua ko Saioni;
19 Ka me laki tukuna na veika sa raica ka rogoca kivei ira na noqu tisaipeli, me ra kakua kina ni rusa. Oqo na vuna au sa tukuna kina na veika oqo.
20 Ka’u sa kaya tale vei kemudou, me kakua ni atemaki ko Aisake Moli na noqu tamata me sivia na veika e rawa ni taura, ka soli vua na ivakasala cala mo dou na leqa kina, Au a solia na ivakasala me volitaki na nona iteitei.
21 E sega ni lomaqu me volitaka na nona vanua ni teitei ko Veretariki G. Viliame na noqu tamata, ni sa lomaqu, koi Au na Turaga, me dei toka mada na noqu lewa ena vanua ko Katiladi, ena loma ni lima na yabaki, au na sega ni vakarusai ira kina na dau caka ca, ia me rawa ni’u bau vakabula kina eso.
22 Ia ni sa oti na siga ko ya, au na sega ni vakacala koi Au na Turaga, e dua sa alomana dina me lako ki na vanua ko Saioni; ni’u sa gadreva koi Au na Turaga, na byalodra na luve ni tamata.
23 Raica sa vakatokai na gauna oqo me yacova ni sa alesu tale mai na Luve ni Tamata, me siga bedaidai, sa siga vakaidina sara ni csolibula, ka sa siga ni saumi ikatini ni noqu tamata; ni na sega ni dvakamai ko koya sa saumi eikatini ena gauna ena lako mai kina ko koya.
24 Ni sa oti na siga edaidai, sa na yaco mai na siga ni aveivakamai—ia sa tukuni tiko oqo me vaka na kena ivalavala vua na Turaga—ni’u sa kaya vakaidina, ni mataka ko ira kece era sa bviavialevu, kei ira kece sa caka ca era na vaka na vu ni co; ka’u na vakamai ira, ni sai au na Turaga ni Lewevuqa; ka’u na sega ni laiva e dua vei ira sa vo tu mai cPapiloni.
25 O koya kevaka dou sa vakabauti au, dou na cakacaka ni se vakatokai tiko me siga edaidai.
26 Ka sa sega kina ni dodonu vei au me rau sa tei volitaka mada na nodrau asitoa kei na veika erau taukena eke koi rau na noqu tamata ko bNiueli K. Witini kei Sidini Kilipati; ni sega ni rai yalomatua oqori, me yacova na gauna era sa lako kece kina ki na vanua ko Saioni ko ira na vo ni lewenilotu era se tiko eke.
27 Raica, sa tukuni ena noqu lawa, se sa vakatabui, mo adinau tu vei ira na nomu meca;
28 Ia raica, e sa sega mada ni tukuni ena dua na gauna me kakua ni taura na Turaga na ka sa vinakata, ka sauma ena ka e dodonu vua.
29 Ia, me vaka ni dou itini, dou sa vakaitavi kina ena cakacaka ni Turaga; ia na veika kecega dou sa vakayacora me vaka na nona inaki na Turaga sa nona cakacaka na Turaga.
30 Sa lesi kemudrau ko koya mo drau qaravi ira na nona yalododonu ena veisiga e muri oqo, io me ra rawata kina na nodra aivotavota vakawa ena vanua ko Saioni.
31 Ia raica, koi au na Turaga au sa kaya vei kemudou, ka sa dei na noqu avosa ka na sega ni tale bwale, ni ra na rawata vakaidina.
32 Raica ena yaco na ka kecega ena kena gauna.
33 O koya mo dou kakua kina ni aoca ena cakacaka vinaka, ni dou sa tura tiko na yavu ni dua na cakacaka cecere. Ia ena tubu mai ena veika blalai na veika cecere.
34 Raica, sa agadreva na Turaga na byalo kei na vakasama sa vakarau tu; ia ko ira sa vakarau tu ka ctalairawarawa era na kania na veta ni vuata ena vanua ko Saioni ena veisiga mai muri.
35 Ia ko ira sa adauveisaqasaqa era na bmuduki tani mai na vanua ko Saioni, ka ra na vakasavi tani, ka na sega na nodra tikina ena vanua koya.
36 Niu sa kaya vakaidina, ko ira sa dauveisaqasaqa era sa sega ni dra i aIfireimi, o koya era na cavuraki laivi kina.
37 Raica, koi Au na Turaga, au sa vakaduria na noqu lotu ena veisiga e muri oqo me vaka e dua na turaganilewa sa dabe ena dua na delana, se ena dua na vanua cecere, me lewai ira na veimatanitu.
38 Ni na qai yaco ni ra na avakatulewa me baleta na veika kece e baleti Saioni ko ira na lewei Saioni.
39 Io era na qai vakatakilai ira na daulasu kei na dauveivakaisini, ka ra na kilai talega o ira na aiapositolo kei na parofita vakailasu.
40 Ka vakakina na abisopi, o koya na bturaganilewa, kei rau na nona daunivakasala, kevaka eratou sa sega ni yalodina tiko ena nodratou cveiqaravi eratou na cudruvi, ka ra na biu deso me sosomitaki iratou.
41 Ia, raica au sa kaya vei kemudou, ena seraki koya ko aSaioni, ka na tiko kina na blagilagi ni Turaga;
42 Ka na yaco me nodra adrotini na tamata, ia ena lako mai vua eso na tamata mai na veimatanitu kecega e rukui lomalagi.
43 Ka na yaco mai na siga era na asautaninini kina na veimatanitu e vuravura ena vukuna, ka ra na rerevaki ira na lewena. Oqo na ka sa tukuna na Turaga. Emeni.


text:
NA VALE NI VAKATAWA (ITABATABA E VULICI) Okotova 2018
Na ilavelave qo e tiko kina na ulutaga me vulici ena Tiseba 3-30, 2018.
1918—Duanadrau na Yabaki sa Oti
Se katakata sara tu ga na iMatai ni iValu Levu e Urope, ia na ka e yaco ena itekitekivu ni yabaki qori e vakaraitaka e dua na veisau vinaka vei ira na Gonevuli ni iVolatabu kei na vuravura taucoko.
Meda Tukuna na ka Dina
Na cava era lasu kina e levu, na cava na kena itinitini? Sala cava meda dina kina vei ira eso tale?
Meda Vakavulica na ka Dina
Sa lekaleka na gauna meda vunau kina, meda vakavulica gona na ka dina. Meda vakayagataka vakacava ena cakacaka vakaitalatala na iVukevuke ni Veivakavulici?
ITALANOA NI NONA BULA
Vakalougatataka o Jiova Noqu Vakatulewa
Ni se cauravou o Charles Molohan e vakarabailevutaka na nona cakacaka vakaitalatala ni veiqaravi e Peceli. E vakalougatataka o Jiova nona vakatulewa.
Nuitaka Noda iLiuliu Gugumatua—o Karisito
Ni sa toso totolo tiko na isoqosoqo i Jiova, e tiko na vuna vinaka meda nuitaki Jisu kina me noda iLiuliu digitaki?
Lomavakacegu Tiko ga ni Veisau na iTuvaki
Nida sega ni namaka me veisau na keda ituvaki, eda na rawa ni lomabibi se nuiqawaqawa. Ena vakacegui keda vakacava na “vakacegu ni Kalou” ni veisau na ituvaki?
O Bau Kila?
O Sitiveni na imatai ni imuri i Jisu me vakamatei. E rawa vakacava me lomavakacegu tu ga ni tusaqati?


text:
ITALANOA 116
Na Rawati ni Bula Tawamudu
O KILA beka se ivola cava e wilika tiko na goneyalewa lailai oqori kei rau na nona itokani? Io, na ivola sara ga o wilika tiko, na iTalanoa mai na iVolatabu. Eratou wilika sara tiko ga na italanoa o wilika tiko oqo—“Na Rawati ni Bula Tawamudu.”
O kila na ka eratou vulica tiko? Na kena imatai, ni vinakati meda kilai Jiova kei Jisu na Luvena kevaka meda bula tawamudu. E kaya na iVolatabu: ‘Oqo na sala meda bula tawamudu kina, meda kila na Kalou dina duadua ga kei na Luvena a tala mai vuravura, o Jisu Karisito.’
Eda na kilai rau vakacava na Kalou o Jiova kei na Luvena o Jisu? Dua oya na noda wilika na ivola oqo iTalanoa mai na iVolatabu mai na kena itekivu me yacova na kena iotioti. E tukuni kina e levu sara na ka me baleti Jiova kei Jisu. E tukuni tale ga kina na veika rau sa cakava oti kei na veika erau na qai cakava. Ia e sega ni rauta ga meda wilika na ivola oqo, e gadrevi tale e so na ka.
O bau raica e dua tale na ivola ena iyaloyalo? Oqori na iVolatabu. Kerea e dua me wilika vei iko na veitikina mai na iVolatabu e yavutaki kina na italanoa ena ivola oqo. E tiko ena iVolatabu na itukutuku taucoko eda gadreva me rawa nida qaravi Jiova kina ena sala dodonu, da qai rawata tale ga kina na bula tawamudu. Meda dau vuli iVolatabu vakawasoma.
E sega wale ga ni rauta na noda vuli meda kilai Jiova na Kalou kei Jisu Karisito. Dina beka ni sa levu sara na ka eda kila me baleti rau kei na nodrau ivakavuvuli, ia e sega ni kena ibalebale oya nida sa na rawata kina na bula tawamudu. O kila na cava tale ena gadrevi?
E gadrevi meda bulataka sara ga na veika eda vulica. O se nanumi Jutasa Isikarioti tiko? O koya e dua vei ira na le 12 a digitaka o Jisu me nona yapositolo. E levu tale ga na ka e kila me baleti Jiova kei Jisu. Ia na cava ga a qai yacovi koya? Sega ni dede, sa tuburi koya na kocokoco, qai volitaki Jisu vei ira na kena meca ena 30 na tiki ni siliva. Ena sega gona ni rawata na bula tawamudu o Jutasa.
O nanumi Kiesai? Eda wilika na veika me baleti koya ena iTalanoa 69? A vinakata e so na isulu kei na ilavo e sega ni nona. Na ka oqo a vakavuna me lasu, qai totogitaki koya kina o Jiova. Ena totogitaki keda tale ga o koya ke da sega ni muria na nona lawa.
Ia e levu tu na tamata vinaka era dau qaravi Jiova ena yalodina. E vinaka meda vakatotomuri ira. E dua na ivakaraitaki vinaka e rawa nida vakamurimuria na gone o Samuela. Eda a vulica na veika me baleti koya ena iTalanoa 55, na nona sa lai veiqaravi ena valenisoro i Jiova ni se qai yabaki va ga se lima. O koya gona, se mani lailai vakacava na nomu yabaki ni bula, o se rawa tiko ga ni qaravi Jiova.
Ia, sa macala tu ga ni o koya e dodonu meda vakatotomuria kece o Jisu Karisito. Na gauna mada ga e se gone kina, a lako ina valenisoro qai veivosakitaka kei na so e kea na veika me baleta na Tamana vakalomalagi, me vaka eda wilika ena iTalanoa 87. Meda muria na nona ivakaraitaki. Meda qai tukuna yani ena kena levu eda rawata na veika me baleta na noda Kalou o Jiova kei na Luvena, o Jisu Karisito. Ke da cakava na veika oqo, eda na qai rawata kina na bula tawamudu ena parataisi vou ni Kalou e vuravura.


text:
NA VALE NI VAKATAWA (ITABATABA E VULICI) Okosita 2016
Ena vulici qo ena Seviteba 26 ina Okotova 23, 2016.
ITALANOA NI NONA BULA
Au Marau Niu Soli Ka
Muria e dua na cauravou mai Igiladi na ivakarau ni bula e vakavu marau, me kaulotu e Puerto Rico.
iTekitekivu ni Vakawati kei na Kena iNaki
Na cava e tukuni kina ni solisoli vaKalou na vakawati?
Sala me Vinaka Kina na Bula Vakawati
Qara na ivakasala e yaga.
Qara na ka e Vinaka Cake Mai na Koula
Dikeva e tolu na sala era tautauvata kina na gonevuli ni iVolatabu kei ira na dauvaqara koula.
Bibi Meda Toso Vakayalo
Vulica na ka mo cakava mo rawata kina.
Bibi Meda Veivakavulici
Na cava o na vukei ira mera sauva?
Taro na Dauwiliwili
Na cava era kauaitaka kina vakalevu na meca i Jisu na vuluvulu?
VANUA E MAROROI KINA NA KEDA ITUKUTUKU MAKAWA
“Na ka Au Tamusuka e Vakalagilagi Kina o Jiova”
E sega ni matata sara vei ira na Gonevuli ni iVolatabu na ka e baleta na tawaveitovaki vaKarisito ena iMatai ni iValu Levu, ia e yaga vakalevu nodra yalodina.


text:
Jeremaia
Chapter 35
Na vosa sa yaco vei Jeremaia mai vei Jiova e na gauna i Jioiakimi na luvei Josaia na tui Juta, ka vaka,
2 "Mo lako ki na nodra vale na Rekavaiti, ka vosa vei ira ka kauti ira ki na vale i Jiova, ki na dua na vale e loma, ka vagunuvi ira ena waini."
3 Au a qai kauti Jeesanaia na luvei Jeremaia, na luvei Epasinaia, kei ira na wekana, kei na luvena tagane kecega, kei na mataqali kecega ni Rekavaiti.
4 Ka kauti ira ki na vale i Jiova, kina nodra tikina na luvei Anani, na luvei Ikitalaia, e dua na tamata ni Kalou, ka voleka ki na nodra tikina na turaga, sa toka e ra na tikina nei Meesea na luvei Salumi, nai vakatawa ni katuba.
5 Ia au sa tauca e matadra na gone ni mataqali ni Rekavaiti eso na saqa waini, kei na bilo ni gunu, ka tukuna vei ira, "Dou gunu waini."
6 A ra sa tukuna, "Keitou na sega ni gunu waini: O Jionatapi na luvei Rekapi na tamai keitou, sa vakaroti keitou, ka vaka, 'Dou kakua ni gunu waini, oi kemudou se o ira na luvemudou, ka sega ni mudu.
7 'Dou kakua talega ni tara vale; dou kakua ni kaburaka na sila; kei na were-ni-vaini, dou kakua ni tea, se taukena: Ia mo dou tiko ga ena vale laca ena veisiga kecega ni nomudou bula; mo dou bula vakadede e na vanua dou sa vulagi kina.'
8 "Ia keitou sa vakarorogo tiko kina domo i Jonatapi na luvei Rekapi na tamai keitou, e na ka kecega sa vakarota vei keitou, me kakua ni gunu waini e na veisiga kece ni neitou bula, oi keitou, kei na wati keitou, kei na luvei keitou tagane, kei na luvei keitou yalewa.
9 "Se tara vale me keitou tiko kina: ia na wereni- vaini, kei na were, kei na sila, sa sega vei keitou.
10 "Ia keitou sa tiko ga e na vale laca, ka sa vakarorogo, ka cakacaka me vaka na ka kece ka vakarota vei keitou o Jionatapi na tamai keitou.
11 "Ia sa yaco ni sa lako cake mai o Nepukanesa na tui Papiloni kina vanua oqo, keitou sa tukuna, 'Tou mai lako yani ki Jerusalemi e na vuku ni nodra i valu na kai Kalitia, kei na nodra talega na kai Siria': ia keitou sa mai tiko kina e Jerusalemi."
12 Sa qai yaco na vosa i Jiova vei Jeremaia, ka vaka,
13 "Sa tukuna vakaoqo o Jiova ni lewe vuqa, na Kalou ni Isireli; 'Mo la'ki tukuna vei ira na Juta kei na lewe i Jerusalemi, "Dou na bese li ni vakavulici mo dou vakarorogo kina Noqu vosa?" sa tukuna o Jiova.
14 "Sa vakayacori na vosa i Jonatapi na luvei Rekapi na Rekavaiti, ka vakarota vei ira na luvena mera kakua ni gunu waini; ia era sega ni gunuva me yacova na siga oqo, ni ra sa vakayacora nai vakaro ni tamadra: ia oi Au, Au a vosa tikoga vei kemudou, ka sou ena mataka me'u vosa; ia dou a sega ga ni vakarogoci Au.
15 "Au a talai ira talega vei kemudou na Noqui talatala kecega na parofita, ka sou ena mataka me'u tala, ka tukuna, 'Dou dui lesu mada na tamata yadua mai nona sala ca, ka dou ia mada me vinaka na nomudoui valavala, ia dou kakua ni muria na kalou tani me qaravi ira, dou na qai tikoga e na vanua ka'u sa solia vei kemudou kei ira na nomudou qase': ia dou sa sega ga ni vakatu daligamudou, se vakarorogo vei Au.
16 "Ka ni ra sa vakayacora na luvei Jonatapi na luvei Rekapi nai vakaro ni tamadra, ka vakarota vei ira o koya; ia na tamata oqo era sa sega ni vakarorogo vei Au."'
17 "O koya oqo sa tukuna kina o Jiova ni lewevuqa, na Kalou ni Isireli: 'Raica, Au na vakayacora kivei ira na Juta kei ira kece na kai Jerusalemi na ca kecega ka'u sa cavuta me yaco vei ira: ni'u sa vosa vei ira, ka ra sa sega ni goleva; ka'u sa kacivi ira, ka ra sa sega ni rogo mai.'"
18 Ia ki na mataqali ni Rekavaiti sa tukuna o Jeremaia, "Sa tukuna vakaoqo o Jiova ni lewe vuqa, na Kalou ni Isireli: 'Ni dou sa vakarorogo ki nai vakaro i Jonatapi na tamamudou, ka sa vakabauta ana nona vunau kecega, ka sa cakava me vaka na ka kece sa vakarota vei kemudou,
19 'O koya oqo sa tukuna kina o Jiova ni lewe vuqa, na Kalou ni Isireli: "Ena sega ni yali na tagane e na kawa i Jonatapi na luvei Rekapi me tu e mataqu ka sega ni mudu."'"


text:
Era “Raica” na ka e Yalataki
“E dina ni se sega ni vakayacori vei ira na vosa ni yalayala, ia era raica vakayawa tu ga.”
1. Yaga vakacava noda raitayaloyalotaka na ka? (Raica na imatai ni iyaloyalo.)
NA NODA raitayaloyalotaka na ka eda se sega ni raica e dua na isolisoli ni Kalou. E vakavuna meda tuvatuvanaki vakamatau, da qai rai vakanamata ina veika vivinaka. E raica o Jiova na ituvaki e se bera ni yaco qai dau vakaraitaka vei keda ena iVolatabu. E rawa kina meda raitayaloyalotaka na ka ena vakarau yaco. Na noda raitayaloyalotaka na veika e sega ni rairai e vukei keda meda vakabauta.—2 Kor. 4:18.
2, 3. (a) Na cava e bibi kina na yavu ni ka eda raitayaloyalotaka? (b) Na taro cava ena veivosakitaki ena vuli qo?
2 Na noda raitayaloyalotaka na ka eda se sega ni raica e sega ni dau yavutaki tu ga ena ka dina. Kena ivakaraitaki, e tatadra wale ga ke raitayaloyalotaka e dua na yalewa lailai ni vodo tiko ena bebe. Ia ni vakasamataka vakabalavu o Ana na nona kauti luvena o Samuela ina valeniveitavaki, e tiko na yavu vinaka ni nona cakava qori. E yavutaki ena ka e nakita me cakava, qo e vukei koya me dei ena nona inakinaki. (1 Sam. 1:22) Ke da raitayaloyalotaka na ka e yalataka na Kalou, eda sa vakasamataka tiko na ka ena yaco dina.—2 Pita 1:19-21.
3 Macala ga ni levu na dauveiqaravi yalodina ena gauna vakaivolatabu era dau raitayaloyalotaka na vosa ni yalayala ni Kalou. E yaga vakacava na nodra raitayaloyalotaka na veivakalougatataki e se bera ni yaco? Ena yaga vakacava vei keda noda vakasamataka na veika totoka e tukuna tu na Kalou me baleta na kawatamata talairawarawa?
VAKAUKAUATAKI NIRA “RAICA” NODRA INUINUI
4. E yavutaka mai vei o Epeli nona raitayaloyalotaka na veigauna se bera mai?
4 Vakacava o Epeli na imatai ni tamata yalodina, a bau “raica” e dua na ka e yalataka o Jiova? E sega ni tukuni ni kila o Epeli na kena vakayacori na vosa ni yalayala e cavuta na Kalou vua na gata: “Au na vakaveimecakitaki iko kei na yalewa, na nomu kawa kei na nona kawa. Ena qaqia na ulumu o koya, o na qai mokuti koya ena bukubukuniyavana.” (Vkte. 3:14, 15) Ia e rairai vakasamataka vakatitobu o Epeli na vosa ni yalayala qori, e kila ni dua ena ‘laumoku na bukubukuniyavana’ me rawa ni bula uasivi tale na kawatamata me vakataki Atama ga kei Ivi ni bera ni rau valavala ca. Se mani cava e raitayaloyalotaka o Epeli me baleta na veigauna se bera mai, e yavutaki nona vakabauta ena vosa ni yalayala ni Kalou. E ciqoma kina o Jiova na nona isoro.—Wilika Vakatekivu 4:3-5; Iperiu 11:4.
5. Na cava e uqeti Inoki me raitayaloyalotaka kina na veigauna se bera mai?
5 E dua tale na tamata vakabauta o Inoki. A bula maliwai ira na sega ni qaravi Kalou era dau cavuta na veika lolovira me baleta na Kalou. E uqeti vakalou o Inoki me parofisaitaka ni o Jiova ena lako mai kei na “iwiliwili levu ni nona agilosi savasava, me vakataulewa vei ira na tamata kece, me totogitaki ira na beci koya ena vuku ni nodra ivalavala ca kei na veika lolovira kece era cavuta vua na tamata ivalavala ca.” (Juta 14, 15) Ni tamata vakabauta o Inoki, e rairai raitayaloyalotaka na vuravura era na sega kina na tamata ca.—Wilika Iperiu 11:5, 6.
6. Na cava e rairai vakasamataka tiko o Noa ni oti na Waluvu?
6 E bula ena Waluvu o Noa ena vuku ni nona vakabauta. (Iper. 11:7) Ni oti na Waluvu, e uqeti koya nona vakabauta me cabora na isoro manumanu. (Vkte. 8:20) Me vakataki Epeli, e vakabauta ni na sereki na kawatamata ena ivau ni ivalavala ca kei na mate. Ni oti na waluvu ena gauna e saqati Jiova tiko kina o Nimiroti, e vakaraitaka tiko ga o Noa na vakabauta kei na inuinui. (Vkte. 10:8-12) Kena irairai ni a marau me vakasamataka na nodra sereki na kawatamata mai na veiliutaki ca, na ivalavala ca, kei na mate. Eda rawa tale ga ni “raica” na veigauna totoka qori sa voleka sara mai!—Roma 6:23.
“RAICA” NI YACO NA VOSA NI YALAYALA
7. Na cava eratou rairai “raica” o Eparama, Aisake, kei Jekope me baleta na veigauna se bera mai?
7 E rairai raitayaloyalotaka o Eparama, Aisake, kei Jekope na gauna lagilagi se bera mai. A yalataka tu na Kalou ni na vakalougatataki na matanitu kece e vuravura ena vuku ni nodratou kawa. (Vkte. 22:18; 26:4; 28:14) Na nodratou kawa na peteriaki qori era na lewe levu ra qai tiko ena Vanua Yalataki e solia vei ira na Kalou. (Vkte. 15:5-7) Ena vuku ni vakabauta, e rawa kina vei ratou na turaga ratou dau rerevaka na Kalou qori me ratou “raica” na nodratou kawa nira taukena na vanua qori. Me tekivu mai na gauna e vakayalia kina na bula uasivi na kawatamata, e vakadeitaka o Jiova vei ira nona dauveiqaravi yalodina ni a sega ni yali vakadua na veivakalougatataki e vakasabusabutaka o Atama.
8. Na cava e uqeti Eparama me vakaraitaka na vakabauta ena sala vakatubuqoroqoro?
8 Kena irairai ni nona raitayaloyalotaka o Eparama na ka e yalataka na Kalou, e uqeti koya me vakaraitaka na vakabauta ena so na sala vakatubuqoroqoro. E vakaraitaka na iVolatabu ni a ‘sega ni vakayacori na vosa ni yalayala’ vei Eparama kei na so tale na dauveiqaravi yalodina ni Kalou ena nodra gauna, ia “era raica vakayawa tu ga, era marautaka” tale ga. (Wilika Iperiu 11:8-13.) Levu na ka e vakadinadinataka o Eparama e rawa kina vua me vakadeitaka na veika e nuitaka, e vaka ga sa raica tu na veika e se bera ni yaco!
9. Yaga vakacava vei Eparama nona vakabauta na vosa ni yalayala ni Kalou?
9 Na nona vakabauta o Eparama na vosa ni Kalou e vakadeitaki koya me vakayacora na loma ni Kalou. Ena vakabauta, e biuta na korolevu o Uri, e sega tale ga ni via tiko vakadua ena korolelevu e Kenani. Na korolelevu qori e vakataki Uri ga, e sega ni dei na kedra yavu ni sega ni qaravi Jiova na nodra matanitu. (Josua 24:2) Ena vo ni nona bula, e “waraka tiko” o Eparama na “koro e dei na kena yavu, na koro e tauyavutaka qai tara na Kalou.” (Iper. 11:10) E “raica” o Eparama ni sa bula tiko ena dua na vanua tudei e liutaka o Jiova. E vakabauta o Epeli, Inoki, Noa, kei Eparama kei na so tale nira na vakaturi na mate, ra qai vakanamata ena bula e vuravura e liutaka na Matanitu ni Kalou, “na koro e dei na kena yavu.” Nodra vakananuma vakatitobu na veivakalougatataki va qo e vaqaqacotaka nodra vakabauti Jiova.—Wilika Iperiu 11:15, 16.
10. Yaga vakacava vei Sera nona raitayaloyalotaka na veigauna se bera mai?
10 Vakasamataki Sera na wati Eparama. Ni sa yabaki 90 qai sega ni vakaluveni, e vakaraitaka na vakabauta ni donu nona rai me baleta na veigauna se bera mai. E vaka ga e raici ira na nona kawa nira marautaka tiko na veivakalougatataki e yalataka o Jiova. (Iper. 11:11, 12) E rawa vakacava me namaka qori? Ni a tukuna o Jiova vei watina: “Au na vakalougatataki koya, ena vakasucuma e dua na luvemu tagane, au na vakalougatataki koya, ena qai tinadra na veimatanitu, era na cadra mai vei koya na tui ni veimatatamata.” (Vkte. 17:16) Ni sucu oti o Aisake, e tiko na vuna vinaka me raitayaloyalotaka kina o Sera na kena vakayacori na vo ni vosa ni yalayala ni Kalou vei Eparama. E isolisoli totoka dina na noda rawa ni raitayaloyalotaka na veika vivinaka e yalataka tu na Kalou, era na qai yaco dina!
RAICA MATUA NA ICOVI
11, 12. E lomani Jiova vakacava o Mosese?
11 O Mosese tale ga e vakabauti Jiova. E dau lomani koya tale ga vakalevu. Ni se cauravou o Mosese, e bula vata kei na vuvale vakatui e Ijipita, e rawarawa sara me lomana na kaukaua kei na iyau. Ia e vulica vei rau nona itubutubu dina me baleti Jiova kei na nona inaki me sereki ira na Iperiu mai na bobula, me solia vei ira na Vanua Yalataki. (Vkte. 13:14, 15; Lako 2:5-10) Ke dau vakananuma vakalevu o Mosese na veivakalougatataki era na vakila na tamata ni Kalou, na cava o nanuma ni rairai bucina tiko e lomana, me rogo se lomani Jiova?
12 E tukuna vei keda na iVolatabu: “Ena vakabauta i Mosese, a sega kina ni taleitaka me vakatokai me luvena na raluve ni Ijipita ena gauna sa tamatabula kina, e digia ga me vakacacani vata kei ira na tamata ni Kalou, e sega ni vinakata me marautaka na ivalavala ca e lekaleka wale na kena kamica, ni ka dokai sara vua na Iper. 11:24-26.nona vakamadualaki me vaka ni o koya na Karisito, qai okata ya me iyau e talei cake mai na iyau kei Ijipita, ni vakanamata tu ena soli ni nona icovi.”—
13. Yaga vakacava vei Mosese ni dau vakasamataka vakatitobu na ka e yalataka na Kalou?
13 Ni vakasamataka vakatitobu o Mosese na ka e yalataka o Jiova me cakava ena vukudra na Isireli, e vakalevutaki kina nona vakabauta kei na nona lomana na Kalou. Me vakataki ira tale eso era rerevaka na Kalou, e rairai raica na gauna ena sereka kina o Jiova na kawatamata mai na mate. (Jope 14:14, 15; Iper. 11:17-19) Sa rauta me lomana kina na Kalou o Mosese, ni a lomani ira na Iperiu kei na kawatamata kece. E uqeti Mosese ena nona bula taucoko na vakabauta kei na loloma. (Vkru. 6:4, 5) Ni vakarerei Mosese o Fero me vakamatei, e vakaukauataki koya nona vakabauta, nona lomana na Kalou, kei na nona rairai raitayaloyalotaka na veigauna vinaka se bera mai.—Lako 10:28, 29.
RAITAYALOYALOTAKA NA VEIKA ENA CAKAVA NA MATANITU NI KALOU
14. Na vakasama vakacava e ka ni tatadra wale ga?
14 Levu nikua era raitayaloyalotaka na veika ena sega ni yaco dina ena veigauna se bera mai. Kena ivakaraitaki, o ira na dravudravua era tatadrataka mera vutuniyau ra qai tiko vinaka, ia e “vakasinaiti ena leqa kei na rarawa” na bula ena gauna qo. (Same 90:10) Era tadra tu mera bula vakacegu ena dua na matanitu vakatamata, ia e dusia na iVolatabu ni inuinui duadua ga ni kawatamata na Matanitu ni Kalou. (Tani. 2:44) Levu era nanuma ni na sega ni vakarusa na ituvaki ca qo na Kalou, ia e duatani na ka e tukuna na iVolatabu. (Sefa. 1:18; 1 Joni 2:15-17) E ka ni tatadra wale ga na ka era nuitaka qo o ira na vakalecalecava na inaki i Jiova me baleta na veigauna se bera mai.
15. (a) Yaga vakacava vei keda na lotu vaKarisito na noda raitayaloyalotaka na noda inuinui? (b) Tukuna na ka o vakanamata kina ni vakayacora nona vosa ni yalayala na Kalou.
15 Ena yasana adua, eda uqeti na lotu vaKarisito meda raitayaloyalotaka noda inuinui, se da bula i lomalagi se vuravura. O raici iko ni o marautaka tiko na veika e yalataka tu na Kalou? Ena vakavu marau nida vakasamataka na ka meda cakava ni vakayacora tiko na Kalou na nona vosa ni yalayala. De dua o “raica” ni o bula tawamudu e vuravura. Vakasamataka mada ni o cakacaka vata kei na so tale me veisautaki na vuravura me parataisi. Eda sa na lomani Jiova kece. O bulabula, kaukaua, qai donu nomu rai. O ira na liutaka na cakacaka me veisautaki na vuravura era na saga me marautaki na bula nira kauaitaki iko dina. O marau tale ga ni o vakayagataka nomu taledi kei na nomu kila me yaga vei ira eso tale, me rokovi tale ga kina na Kalou. Kena ivakaraitaki, o na vukei ira na vakaturi mai mera kilai Jiova. (Joni 17:3; Caka. 24:15) Qo e sega ni vuravura ni tadra. Na veika totoka e raitayaloyalotaki qo me baleta na veigauna se bera mai e yavutaki ena ka dina vakaivolatabu.—Aisea 11:9; 25:8; 33:24; 35:5-7; 65:22.
VUNA MEDA VEITALANOATAKA KINA NODA INUINUI
16, 17. Yaga vakacava noda veitalanoataka noda inuinui?
16 Nida veitalanoataka kei ira na tacida lotu vaKarisito na ka eda via cakava ni vakayacora tiko o Jiova na ka e yalataka, ena makare kina na ka eda raitayaloyalotaka me baleta na veigauna se bera mai. Eda sega ni kila se na vakacava na keda ituvaki ena vuravura vou, ia eda sa veivakauqeti tiko nida veivosakitaka na ka eda na rairai cakava, eda vakabauta tale ga Roma 1:11, 12.na dina ni vosa ni yalayala ni Kalou. Ni sikovi ira na mataveitacini e Roma o Paula, era marautaka dina na nodra “veivakayaloqaqataki,” eda vakila tale ga qori ena gauna dredre qo.—
17 Ena yaga vakalevu na noda raitayaloyalotaka na veigauna se bera mai me kua kina ni lewai keda na rai cala me baleta na ituvaki dredre ena gauna qo. E rairai va qori na nona rai na yapositolo o Pita ena gauna e tukuna kina vei Jisu: “Raica! Keitou sa biuta na ka kece me keitou muri kemuni, na cava ena qai neitou?” E vukei Pita kei ira na tiko e kea o Jisu mera raitayaloyalotaka na veigauna se bera mai, e kaya: “Au tukuna vakadodonu vei kemudou, ni sa na vakavoui na ka kece ena gauna sa na dabe kina na Luve ni tamata ena nona idabedabe vakaturaga, o kemudou na dau muri au dou na qai dabe tale ga ena idabedabe vakatui e 12, mo dou lewa na yavusa e 12 kei Isireli. O koya e biuta na vale se tacina se ganena se tamana se tinana se luvena se tikiniqele ena yacaqu, ena rawata tale e yadrau, ena bula tawamudu tale ga.” (Maciu 19:27-29) E rawa kina vei Pita kei ratou na vo ni tisaipeli me ratou vakasamataka na nodratou itavi ena matanitu ena liutaki vuravura qai kauta mai na veivakalougatataki totoka vei ira na tamata talairawarawa.
18. Yaga vakacava vei keda ena gauna qo noda vakasamataka na kena vakayacori na vosa ni yalayala ni Kalou?
18 Dau vukei ira vakalevu na dauveiqaravi i Jiova e vuravura na nodra vakasamataka na kena vakayacori na vosa ni yalayala ni Kalou. Na ka sa bau kila toka o Epeli me baleta na inaki ni Kalou, e vukei koya me raitayaloyalotaka na veigauna vinaka se bera mai, e vakabauta, qai vakamareqeta na dei ni inuinui qori. E vakasakiti nona vakaraitaka o Eparama nona vakabauta ni “raica” e dua na tikina ni kena vakayacori na parofisai ni Kalou me baleta na “kawa” yalataki. (Vkte. 3:15) O Mosese e “vakanamata tu ena soli ni nona icovi,” e vakaraitaka nona vakabauta kei na nona lomani Jiova. (Iper. 11:26) Ena vakalevutaki na noda vakabauta na Kalou kei na noda lomani koya nida raitayaloyalotaka na kena vakayacori na vosa ni yalayala i Jiova. Ena veivosakitaki ena ulutaga tarava na noda vakayagataka vinaka na isolisoli qo.


text:
Meda Kua ni Rerevaka na Tamata
Na cava ratou vakamalumalumu kina na yapositolo ni ratou vakatovolei?
-
Ratou nuitaki ratou vakasivia. A nanuma mada ga o Pita ni na yalodina tiko ga vei Jisu ni vakatauvatani kei ratou na vo ni yapositolo
-
Ratou sega ni yadra tiko, sega tale ga ni ratou masu
Ni sa vakaturi o Jisu, na cava e vukei ratou na yapositolo me ratou kua ni rerevaka na tamata, ratou vunau tiko ga ni ratou tusaqati?
-
Ratou rogoca na ivakasala i Jisu, sega kina ni yaco vakidacala vei ratou na veitusaqati kei na veivakacacani
-
Ratou nuitaki Jiova, ratou qai masu.—Cak 4:24, 29
Na ituvaki cava ena vakatovolei kina noda yaloqaqa?


text:
Vakalesui Mai na Sokalou Savasava i Jiova!
E levu na parofisai ena ivola i Isikeli e baleta na vakalesui mai ni sokalou savasava. Eda okati vakacava ena parofisai qo?
iVola Mai na iLawalawa Dauvakatulewa
Keitou nuitaka ni na vukei kemuni na ivola qo moni sokaloutaki Jiova ena sala e savasava ni ganiti koya dina.
iKuri ni so na iVakamacala
Ena vakalevutaka noda kilaka na kato ni veivakavulici, na ikuri kei na veitaravi ni ka e yaco.
WASE 1
“E Dodonu Mo Sokalou Vei Jiova na Nomu Kalou”
Ni vakavuna na talaidredre mai Iteni, e sega ni vakalewa ga o Setani na dodonu ni nona veiliutaki o Jiova, e saqata tale ga na sokalou savasava.
WASE 2
E ‘Vakadonuya na Kalou’ na Nodra iSolisoli
Na nodra ivakaraitaki na tamata vakabauta e dusia ni va na tikina bibi e vinakati me vakadonui kina noda sokalou.
IWASEWASE 1
“E Tadola na Lomalagi”
WASE 3
“Au Raica Sara na Raivotu ni Kalou”
E sega ni vosa rawa sara ga o Isikeli ena imatai ni nona raivotu. E vakaibalebale vakalevu vei ira na tamata yalodina ni Kalou nikua na ka e raica ya.
WASE 4
“Na Kabula e va na Matadratou”
O Jiova e solia vei Isikeli eso na ka e laurai meda kila kina na ka dina ena dredre meda kila rawa.
WASE 5
“Raica na ka ca, na ka Vakasevaki Era Vakayacora Tiko”
E raica o Isikeli eso na ka vakadomobula e vakaraitaka nodra vakaleqai vakayalo na matanitu taucoko.
WASE 6
“Sa Yacovi Iko na iCavacava”
Na parofisai e matanataka o Isikeli e vakaraitaka na nona qai cudruvi Jerusalemi o Jiova.
WASE 7
Era ‘na Qai Kila na Veimatanitu ni o Yau o Jiova’
Era na sega ni drovaka rawa na veimatanitu na ca ni nodra vakaucacataka na yaca i Jiova kei na nodra vakacacani se tusaqati ira na nona tamata. Na cava eda vulica ena nodra veimaliwai na Isireli kei ira na veimatanitu era tu voleka?
WASE 8
‘Au na Lesia e Dua na iVakatawa’
E uqeti Isikeli na Kalou me parofisaitaka me baleta na Mesaia, ena qai nodra iLiuliu, nodra iVakatawa na tamata ni Kalou ena gauna se bera mai, o koya ena vakalesuya mai vakadua na sokalou savasava.
WASE 9
“Au na Vakalomavatataki Ira”
Vakacava e vakaibalebale vei keda nikua na parofisai me baleti ira na Jiu yalodina era kau vakavesu e Papiloni?
WASE 10
“Oni na Bula”
E raivotutaka o Isikeli na buca e sinai kina na sui mamaca nira sa vakabulai tale. Na cava na kena ibalebale?
WASE 11
‘Au sa Lesi Iko Mo Dua na Yadra’
Na cava na nodra itavi na yadra? Na ivakasala cava mera kacivaka?
WASE 12
“Au na Cakava Mera Dua ga na Matanitu”
E yalataka o Jiova me vakaduavatataki ira nona tamata.
WASE 13
“Vakamacalataka na Valenisoro”
Na cava na ibalebale ni valenisoro e raivotutaka o Isikeli?
WASE 14
“Qo na Lawa ni Valenisoro”
Na cava era vulica na Jiu ena gauna i Isikeli ena raivotu ni valenisoro? Na cava na kena ibalebale nikua?
WASE 15
“Au na Muduka na Nomu Saqamua”
Na cava eda rawa ni vulica me baleta na ivakamacala ni saqamua ena Isikeli kei na Vakatakila?
WASE 16
“Mo Vakatakilakilataka na Yadredra”
E bibi meda kila na ivalavala ni nodra vakatakilakilataki na yalodina mera bula ena gauna i Isikeli.
WASE 17
“Au sa Cudruvi Iko Koki”
O Cei o Koki mai Mekoki, kei na vanua cava ena curuma?
WASE 18
“Ena Waqa Sara ga na Noqu Cudru Levu”
Ena vakavuna na cudru ni Kalou nona ravuravu o koki, ena qai taqomaki ira nona tamata na Kalou.
WASE 19
‘Ena Bula na ka Kece ena Vanua Kece e Drodrova na Uciwai’
E vakayacori vakacava ena gauna makawa, ena gauna qo kei na gauna se bera mai na raivotu me baleta na uciwai e drodro mai na valenisoro?
WASE 20
‘Vota na iVotavota ni Vanua’
Ena raivotu, e vakarota na Kalou vei Isikeli kei ira na vesu vata tu mera vota na Vanua Yalataki vei ira na yavusa ni Isireli.
WASE 21
“E Vakayacani na Koro . . . Me Tiko e Kea o Jiova”
Na cava eda vulica ena raivotu i Isikeli me baleta na koro kei na ibalebale ni yacana?
WASE 22
“Qarava na Kalou”
E inaki ni vola qo me uqeti keda meda dei ena noda qarava vakatabakidua na Kalou o Jiova.
Vakamatatataki Eso na Tikina Bibi
Na cava e veisau kina eso na kila me baleta na parofisai ena ivola i Isikeli?
KATO NI VEIVAKAVULICI 1A
iBalebale ni Sokalou
Na cava na ibalebale dina ni sokalou? E vakabibitaki vakacava ena ivola i Isikeli? Na cava e okati ena sokalou savasava?
KATO NI VEIVAKAVULICI 1B
iVakamacala Lekaleka ni Isikeli
Rawa ni wasewasei na ivola ena ka e yaco veitaravi kei na kedra ulutaga.
KATO NI VEIVAKAVULICI 2A
Kilai na Parofisai i Isikeli
E lewe ni ivola na raivotu, vosa vakatautauvata kei na matanataki ni ka. Qo kece na itukutuku uqeti vakalou me baleta na veika ena yaco.
KATO NI VEIVAKAVULICI 2B
O Isikeli—Gauna a Bula Kina
Era gumatua tale ga na vo ni parofita ena gauna i Isikeli. E kilai na dede ni nona bula ena veika bibi ena kedra itukutuku na wekana.
KATO NI VEIVAKAVULICI 3A
Na iLakolako Balavu ina Koro o Papiloni
Na gaunisala cava era na rairai muria na kau vakavesu mera gole ena maliwai i Juta kei Papiloni?
KATO NI VEIVAKAVULICI 4A
Au “Vakaraici Ratou Tiko na va na Kabula”
Na cava e kilai tani kina na va na kabula e raica o Isikeli ena raivotu mai na va na ivakatakarakara vakaitamera era tu e Asiria kei na koro o Papiloni?
KATO NI VEIVAKAVULICI 5A
“O sa Raica qo, o Iko na Luve ni Tamata?”
E raica o Isikeli e va na ka torosobu ena valenisoro kei na kena raranivale.
KATO NI VEIVAKAVULICI 6A
“Tasia na Ulumu kei na Kumimu”
Ena veidusimaki vakalou e matanataka kina o Isikeli na parofisai e dusia na ka sa na vakarau yaco e Jerusalemi.
KATO NI VEIVAKAVULICI 7A
Veimatanitu Era Tiko Wavokiti Jerusalemi
Juta kei ira na vanua voleka era vakaraitaka na kaukaua ni veiliutaki.
KATO NI VEIVAKAVULICI 7B
Matavosa Bibi ena iVola i Isikeli
Eso na itovo e cavuti vakalevu ena ivola vakaparofisai qo.
KATO NI VEIVAKAVULICI 8A
Parofisai vakaMesaia—Vunisitari Vakaitamera
Na cava na ibalebale ni vosa vakatautauvata ena Isikeli wase 17?
KATO NI VEIVAKAVULICI 8B
Tolu na Parofisai vakaMesaia
E parofisaitaka o Isikeli ni o koya na iLiuliu vakaMesaia ena gauna se bera mai e dodonu me veiliutaki vakatui, e cavutu mai na iyatukawa i Tui Tevita.
KATO NI VEIVAKAVULICI 9A
Daudina ena Nona Yalayala o Jiova—Gauna Makawa
E uqeti Isikeli na Kalou me tukuna e lima na vosa ni yalayala me baleta na sereki kei na vakalesui mai ni ka kece.
KATO NI VEIVAKAVULICI 9B
Yabaki 1919
Na cava eda kaya kina nira sereki na tamata ni Kalou vei Papiloni na Ka Levu ena 1919?
KATO NI VEIVAKAVULICI 9C
Daudina ena Nona Yalayala o Jiova—Gauna Qo
Sala cava e vakayacori kina vakarua eso na vosa ni yalayala ni Kalou?
KATO NI VEIVAKAVULICI 9D
Parofisai ni Kau Vakavesu kei na Vakalesui Mai ni ka Kece
Na parofisai ni nodra kau vakavesu na Jiu ena gauna makawa e Papiloni e rabailevu na kena vakayacori ena nodra vesuki tu na ivavakoso vaKarisito vei Papiloni na Ka Levu.
KATO NI VEIVAKAVULICI 9E
‘Na Gauna e Vakalesui Mai Kina na ka Kece’
E uqeti vakalou na yapositolo o Pita me vola na gauna ena tekivu veiliutaki kina vakatui o Karisito me qai cava ena icavacava ni Duanaudolu na Yabaki.
KATO NI VEIVAKAVULICI 10A
Vakalesui Mai Vakamalua na Sokalou Savasava
Na cava e yaco e dolava kina na cakacaka vakavunau ena gauna qo?
KATO NI VEIVAKAVULICI 10B
Erau Veisemati Vakacava na “Sui Mamaca” kei na ‘Rua na iVakadinadina’?
E vakayacori vakacava ena gauna qo na rua na parofisai?
KATO NI VEIVAKAVULICI 10C
Vukei Meda Toso Tale
So na gauna eda na yalolailai da qai oca, ia eda vakayaloqaqataki ena raivotu ni sui mamaca era vakabulai tale.
KATO NI VEIVAKAVULICI 11A
Eso na Yadra iVakaraitaki Vinaka
Era tusaqati na yadra, ia era yalodina tiko ga, era veivakasalataki ra qai kacivaka na itukutuku vinaka.
KATO NI VEIVAKAVULICI 12A
Na Kena Semati na Rua na Kau
O cei e vakayaloyalotaki ena kau ena gauna makawa kei na gauna qo?
KATO NI VEIVAKAVULICI 13A
Duidui na Valenisoro, Duidui na ka e Vulici
E duidui vakacava na valenisoro e raica o Isikeli kei na valenisoro e vakamacalataka na yapositolo o Paula?
KATO NI VEIVAKAVULICI 14A
Ka e Vulici ena Raivotu i Isikeli me Baleta na Valenisoro
Na cava o rawa ni vakayagataka ena nomu sokalou na ka e vulici ena raivotu i Isikeli me baleta na valenisoro?
KATO NI VEIVAKAVULICI 15A
O Rau na Veitacini Saqamua
Na ivakarau ni nona vakamacalataki Aola kei Aolipa o Jiova e dusia na nona rai ni vakarogorogocataki na yacana tabu kei na nona ivakatagedegede ni sokalou savasava.
KATO NI VEIVAKAVULICI 16A
E Vakatayaloyalotaki Lotu ni Veivanua vaKarisito o Jerusalemi?
Na cava sa veisau kina na noda ivakamacala?
KATO NI VEIVAKAVULICI 16B
Rarawa, kei na Vutugu, Vakatakilakilataki, Ravuravu—Gauna, Vakayacori Vakacava?
E rawa ni vukei keda na raivotu ena Isikeli wase 9 meda nuidei nida bula tu ena iotioti ni veisiga qo.
KATO NI VEIVAKAVULICI 18A
Veivakasalataki o Jiova ena iValu Levu sa Voleka Mai Qo
E volai tu ena iVolatabu na parofisai me baleta e dua na ivalu ena vakayagataka na Kalou me vakarusai ira kece na tusaqati koya.
KATO NI VEIVAKAVULICI 19A
Uciwai ni Veivakalougatataki i Jiova
E levu na dau volai iVolatabu era vakayagataka na vosa vakatautauvata ga qori me vakaibalebaletaki ina veivakalougatataki i Jiova.
KATO NI VEIVAKAVULICI 19B
Yaco na Wai Lailai me Uciwai Levu!
Na cava e vakatayaloyalotaka na wai e drodro mai na tikina tabu i Jiova?
KATO NI VEIVAKAVULICI 20A
Na Votavotai ni Qele
E veivakayaloqaqataki dina na raivotu i Isikeli me baleta na kena wasei na vanua vei ira na Jiu kau vakavesu e Papiloni vaka kina vei keda na tamata ni Kalou nikua.
KATO NI VEIVAKAVULICI 21A
“Moni Biuta Vakatikitiki na Cau”
Na cava na lima na iwasewase ni vanua e biuta vakatikitiki na Kalou? Na cava na kena inaki?
KATO NI VEIVAKAVULICI 22A
Na iOtioti ni Veivakatovolei
Na cava e waraki ira tu na bula sivia na iotioti ni veivakatovolei?


text:
Maji 25-31
1 KORINICA 4-6
Sere 123 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
Na “Leveni Lailai ena Vakatubutaka na iBuli Taucoko”: (10 min.)
1Ko 5:1, 2—Era vakatara e Korinica me lewe ni ivavakoso tiko ga e dua e sega ni veivutuni
1Ko 5:5-8, 13—E tukuna o Paula ina ivavakoso qori mera kauta tani na “leveni” mai na kedra maliwa, mera soli koya vei Setani (it-2 230, 869-870)
1Ko 5:9-11—Mera kua ni veimaliwai na lewe ni ivavakoso kei ira na sega ni veivutunitaka na nodra cala (lvs 241, ikuri ni ivakamacala “Na Veivakasivoi”)
-
Vakekeli ena Vosa ni Kalou: (8 min.)
1Ko 4:9—Sala cava eda “ka ni sarasara” kina vei ira na agilosi? (w09 15/5 24 ¶16)
1Ko 6:3—Na cava e vakaibalebaletaka o Paula ni vola: “Nida na lewai ira na agilosi”? (it-2 211)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) 1Ko 6:1-14 (th lesoni 10)
GUMATUA ENA CAKACAKA VAKAITALATALA
Vidio ni iKarua ni Veisikovi Lesu: (5 min.) Me saravi qai veivosakitaki na vidio.
iKarua ni Veisikovi Lesu: (Me kua ni sivia na 3 na miniti) Vakayagataka na vakatutu ni veivosaki. (th lesoni 11)
Vuli iVolatabu: (Me kua ni sivia na 5 na miniti) lvs 44 (th lesoni 3)
NODA BULA VAKARISITO
“Veivakavulici ena Vidio”: (15 min.) Mera vakaitavi na vakarorogo. Me saravi qai veivosakitaki na vidio e laurai kina nona vakayagataka na dautukutuku na vidio ni lesoni 4 ni brochure iTukutuku Vinaka, me vakavulici nona gonevuli.
Vuli iVolatabu ni iVavakoso: (30 min.) jy wase 60
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 23 kei na Masu


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Me 2018
Vakatutu ni Veivosaki
Vakatutu ni veivosaki me baleta na veisiga se bera mai kei na ka ena yaco e vuravura.
IYAU MAI NA VOSA NI KALOU
Colata Nomu Kaunirarawa Qai Muri Au Tiko Ga
Na cava me wasoma kina na masu, vuli iVolatabu, cakacaka vakaitalatala, kei na noda tiko ena soqoni?
BULA VAKARISITO
Vukei Luvemu me Muri Karisito
Na cava e rawa nira cakava na itubutubu mera vukei luvedra mera yalataki ira vei Jiova qai papitaiso?
IYAU MAI NA VOSA NI KALOU
Vaqaqacotaka na Vakabauta na Raivotu
E uqeta vakacava na yapositolo o Pita na raivotu ni vakamataliataki? E yaga vakacava vei keda na parofisai ena iVolatabu?
NODA BULA VAKARISITO
“Na ka sa Vauca Vata na Kalou . . .”
Era dina ena nodra bubului ni vakamau na veiwatini lotu vaKarisito. Era na vosota na veiwatini na veika dredre nira muria na ivakavuvuli vakaivolatabu qo.
IYAU MAI NA VOSA NI KALOU
E Levu Duadua na ka e Biuta
Na cava eda vulica ena italanoa ni yada e cautaka e rua na ilavo lailai sara?
IYAU MAI NA VOSA NI KALOU
Meda Kua ni Rerevaka na Tamata
Na cava eratou rere kina na yapositolo? Ni sa vakaturi o Jisu, na cava e uqeti ratou na yapositolo eratou sa veivutuni me ratou vunau tiko ga ni ratou tusaqati?
NODA BULA VAKARISITO
O Jiova ena Vukei Iko Mo Doudou
Vakacava o dau rere ni tukuna ni o iVakadinadina i Jiova? Ke dina qori, na cava ena vukei iko mo vosa ena doudou?


text:
1 Samuela
Chapter 6
Sa tiko na Kato ni Kalou e Filisitia me vitu na vula.
2 Era sa kacivi mai na bete kei ira na daunikila na ka vakalou mai vei ira na kai Filisitia, ka tarogi vei ira, "Na cava me da cakava ki na Kato ni Kalou ni Isireli oqo?" Tukuna mai me da vakauta lesu vakacava ki na kena vanua?"
3 Era sa tukuna mai, "kevaka o ni sa kauta lesu, me kua ni vakau lesu wale. Me vakalesui tale vua na Kalou vata kei na i soro ni "caka cala." O ni na qai vakabulai kina, ka ena kilai talega ena kemuni maliwa na vuna e sega ni lako tani kina na Ligana mai vei kemuni."
4 Era sa tukuna na Filisitia, "Na cava na i soro ni caka cala me keimami vakalesua Vua?" Sa saumi mai ka vaka, "Me lima nai bulibuli koula vakailavo me vaka na kedra i wiliwili na turaga ni Filisitia. Ni sa tarai kemuni kece na mate ca oqori kei ira talega na nomuni turaga.
5 Mo ni cakava gona kina nai vakatakarakara ni bo kei na kalavo ena koula ea ravuti kina na vanua, ka mo ni solia vua na Kalou ni Isireli na vakarokoroko: de na qai vakagalalataka na Ligana mai vei kemuni vei ira na nomuni kalou kei na nomuni vanua.
6 "Ena cava o ni sa yalokaukauwa tiko kina me vakataki ira na Ijipita kei Fero? Ni sa cakava vei ira na ka lelevu – era se bese ga ni vakagalalataki ira na tamata me ra lako – me ra vakagalalataki yani?
7 "Mo ni cakava e dua na qiqi vodoki vou, me rua na bulumakau yalewa e se bera ni vaka i vuataki – me rau vesuki kina qiqi vodoki me kau tani mai vei rau na luvedrau.
8 "Na kato ni Kalou me biu yani ki na qiqi vodoki kei nai soro ni caka cala sa buli oti ena koula, me biu toka e yasa ni kato me vakatalai yani me rau lako.
9 "Mo ni vakaraica, me rau lako yani ki na nodra yasana ki Beci–Semesi, sa qai Koya dina sa cakava vei keda na ka ca levu oqo. Kevaka e sega, ena sa kila ni sa sega ni Koya oqo sa tarai keda tiko ena Ligana—sa yaco tikoga mai vei keda na veika oqo."
10 Sa vakayacori sara na veika oqo; sa kau sara mai na bulumakau yalewa e rua oqo ka vesu vata kei na qiqi vodoki, ka rau sa kautani yani na luvedrau.
11 Sa biu sara na kato ni Kalou ena qiqi vodoki kei na kato sa tiko kina nai soro ni caka cala buli ena koula.
12 Sa lako vakadodonu yani na bulumakau ki na sala vaka ki Beci– Semesi, ka lako sara yani ki na salatu, e rau sa sega tale ni gole ki na i mawi se ki nai matau, era sa muri tiko yani na turaga ni Filisitia me yaco sara ki nai yalayala kei Beci- Semesi.
13 O ira mai Beci-Semesi era sa tatamusuki tiko mai na veiwiti ena buca, era sa rai yani ka raica na "Kato ni Kalou", era sa mamarau vakalevu ni ra sa raica.
14 Sa lako mai na qiqi vodoki ki na veiwere nei Josua e Beci-Semesi ka mai tu vakadua; sa tu e kea e dua na vatu levu, era sa basuka na qiqi vodoki ka vakacabora na bulumakau e rua oqori mei soro kama vei Jiova.
15 Era sa kauta mai ki ra na "Kato ni Kalou" o ira na Livai kei na veika sa tiko vata ena qiqi vodoki. Era sa vakacabora na i sorokama kei na i soro ni veivinakati ena siga vata ga o ya vei Jiova.
16 Ni ra sa raica na lima na turaga ni Filisitia na veika oqo era sa lesu tale ki Ekoroni ena siga tiko ga o ya.
17 Na buli koula era sa kauta mai na Filisita me baleta nai soro ni caka cala vei Jiova, sa dua me nei Asitoti, dua vei Qasa, dua vei Esekiloni, dua vei Kaca ka dua vei Ekironi,
18 Nai bulibuli kalavo koula me vaka nai wiliwili ni veikorokoro nodra na Filisitia sa lewai mai vei ira na veituraga, na veikoro tauri kei na veikoro mai vanua, me yaco sara ki na vatu levu o Epeli na vanua era sa biuta kina na "Kato ni Kalou" na vatu sa tiko, me yacova na siga oqo ena buca nei Josua mai Beci-Semesi.
19 Sa vakamatei ira mai Beci-Semesi, baleta ni ra sa rai ena loma ni "Kato ni Kalou". Sa vakamatei ira e limasagavulu na udolu ka mani vitusagavulu na tagane. Era sa tagi na tamata baleta ni sa veivakamatei o Jiova ena dua na veivakamatei levu.
20 Era sa tukuna na kai Bevi-Semesi, "O cei sa na tu rawa ena mata i Jiova na Kalou Tabu oqo? O cei ena lako cake mai vei keda?"
21 Era sa talatala ki Kirijaci Jaerimi ka vaka: "O ira na Filisitia era sa kauta lesu mai na Kato i Jiova; mo ni lako sobu mai ka mai kauta cake yani vei kemuni."


text:
ITALANOA 113
Tiko Mai Roma o Paula
RAICA mada na sinucodo e vesu tu kina o Paula kei na sotia ni Roma e yadravi koya tiko. E kaivesu tiko mai Roma o Paula. E waraka na vakatulewa i Sisa, na iliuliu kei Roma. Dina ni vesu tu, e vakatarai ga mera sikovi koya yani e so tale.
Oti e tolu na siga nona yaco i Roma o Paula, talatala sara yani vei ira e so na nodra iliuliu na Jiu mera mai raici koya. E levu era gole yani qai vunautaka vei ira o Paula na veika me baleti Jisu kei na Matanitu ni Kalou. E so era vakabauta ra qai mai lotu Vakarisito, ia e so tale e sega.
E vunau tale ga o Paula vei ira na sotia era dau mai yadravi koya. E vunau vei ira kece ga e sotava ena nona vesu tiko me rua na yabaki. Era rogoca rawa kina na lewe ni vuvale i Sisa na itukutuku vinaka ni Matanitu ni Kalou, qai yaco e so mera lotu Vakarisito.
Ia o cei ga na vulagi e volavola toka oqori ena teveli? O kilai koya? Io, o Timoci. A kaivesu tale ga o Timoci ni vunautaka tiko na Matanitu, ia a sereki tale. E mai vukei Paula tiko oqori. O kila se cava e vola tiko? Meda raica mada.
O se nanuma tiko na korolevu o Filipai kei Efeso ena iTalanoa 110? A veivuke o Paula ena tauyavutaki ni ivavakoso Vakarisito ena veikoro oqori. Ia ni sa mai tiko oqo e valeniveivesu, e vola tiko e so na ivola vei ira na lotu Vakarisito mai kea. Sa ra tu ena iVolatabu na ivola oqo, na ivola ni Efeso kei na Filipai. E tukuna tiko oqori vei Timoci na veika me vola vei ira na nona itokani lotu Vakarisito mai Filipai.
Era dau caka vinaka vei Paula na kai Filipai. Era a vakauta yani vua e dua na iloloma, qai vakavinavinakataki ira tiko kina o Paula. A kauta mai na iloloma o Epafirotaito. A tauvimate o koya qai voleka sara ga ni mate, ia sa vakarau lesu tale ni sa bula vinaka. Ena kauta tale tiko ga na ivola i Paula kei Timoci ni sa lesu i Filipai.
Ni se tiko ga e valeniveivesu o Paula, a vola tale kina e rua na ivola e tiko ena iVolatabu. E dua e vola vei ira na lotu Vakarisito ena korolevu o Kolosa. E dua tale e nona ivola sara ga vua na nona itokani voleka o Filimoni e tiko tale ga mai Kolosa. Na ivola oqori e baleti Onesimo na dauveiqaravi i Filimoni.
A drovaki Filimoni o Onesimo qai dro sara i Roma. A kila ni kaivesu tiko o Paula, mani sikovi koya sara yani qai vunau vua o Paula. Sega ni dede sa mai lotu Vakarisito sara o koya, qai veivutunitaka nona a dro. Ia o kila na ka e vola o Paula vei Filimoni?
E kerei Filimoni tiko o Paula me vosoti Onesimo. E vola: ‘Au sa talai koya tale yani vei iko, sa sega wale ga ni nomu dauveiqaravi, e sa dua tale ga na tacida Vakarisito.’ Ni lesu tale i Kolosa o Onesimo, e kauta tiko kina e rua na ivola oqo, e dua vei ira me baleti ira mai Kolosa kei na kena ikarua vei Filimoni. Sa na wacava na marau i Filimoni ni sa lotu Vakarisito o Onesimo na nona dauveiqaravi.
Ena ivola i Paula vei Filimoni kei ira mai Filipai, e kaya kina: ‘Au sa talai Timoci yani vei kemudou.’ E kaya vei ira mai Filipai: ‘Ia au na qai lako yani vakamalua.’ Ena nona ivola vei Filimoni, e vola: ‘Vakarautaka e dua na vanua meu na tiko kina.’
Ni sa sereki o Paula, e lai sikovi ira sara na tacina kei na ganena lotu Vakarisito ena levu na vanua. Ia emuri sa baci mai kaivesu e Roma. Na gauna oqo e kila o koya ni sa na vakamatei. Sa qai vola me lako vakatotolo yani vua o Timoci. ‘Au sa dau yalololoma vua na Kalou, ena vakaicovitaki au kina o koya,’ e vola o Paula. Sega ni dede nona mate o Paula, sa vakarusai Jerusalemi tale na mataivalu ni Roma.
Ia e levu tale tu na ka e vakamacalataki ena iVolatabu. A uqeti Joni o Jiova me volai na iotioti ni vica na ivola, wili kina na Vakatakila. Na Vakatakila e tukuna na veika ena qai yaco emuri. Meda raica mada se cava na veika oya.


text:
NODA BULA VAKARISITO
Me Yaga Vakalevu Nomu Vuli Vakataki Iko
VUNA E BIBI KINA: Nida vuli vakataki keda, ena “matata” vei keda na “raba, na balavu, na cere, kei na titobu” ni ka dina. (Efe 3:18) Eda na qaqarauni tale ga meda kua ni beitaki ena dua na ka, meda tawacala ena vuravura ca qo qai “taura matua tiko na vosa ni bula.” (Flp 2:15, 16) Nida vuli vakataki keda, eda rawa ni digia na ulutaga meda vulica. Na cava meda cakava me yaga kina vakalevu na gauna eda wilika qai vulica kina na iVolatabu?
KA MO CAKAVA:
-
Makataka na tikinivolatabu qai vakavola eso na ka ena nomu ilavelave ni iVolatabu, se kena ena iyaya vakalivaliva
-
Taroga e vica na taro qo ni o wilika na Vosa ni Kalou: ‘O cei? Na cava? Gauna cava? I vei? Na vuna? Sala cava?’
-
Vakadeitaka na kena dina. Vakayagataka na iyaya ni vakekeli e vakarautaki mo kila vinaka e dua na ulutaga se tikinivolatabu
-
Vakasamataka vakatitobu na veika o wilika mo kila na sala mo bulataka kina
-
Muria e veisiga na ka o vulica.—Lu 6:47, 48
SARAVA NA VIDIO MO “TAURA TIKO” GA NA VOSA NI BULA —NI O GUMATUA NA VULI VAKATAKI IKO, QAI SAUMA NA TARO QO:
-
Na cava era tukuna eso me baleta na vuli vakataki keda?
-
Na cava meda masu kina ni bera nida vuli vakataki keda?
-
Eda na kila vinaka vakacava e dua na tikinivolatabu?
-
Na cava eso na roka eda rawa ni makataka kina noda iVolatabu ni vuli?
-
Na cava e bibi kina na vakasama vakatitobu ni o vulica na Vosa ni Kalou?
-
Na cava meda cakava ena ka eda vulica?


text:
Ca sara o Jerusalemi ni vakatauvatani kei na veimatanitu (7-9)
Ra totogitaki na talaidredre ena tolu na sala (12)
5 “O iko na luve ni tamata, taura e dua na iseleiwau gata mo vakayagataka me vaka na batinitoro ni dauveikoti. Tasia na ulumu kei na kumimu, kauta mai na ivakarau ni bibi mo vakarautaka kina, qai wasea na drauniulumu.2 O na vakama e dua na ikatolu ni kena iwase ena lomanikoro ni sa cava na siga ni viribai.+ Mo taura e dua tale na ikatolu ni kena iwase, mo tatalaka ena iseleiwau ena yasa taucoko ni koro,+ na iotioti ni dua na ikatolu ni kena iwase o na ceburaka ina cagi, au na qai ucuna e dua na iseleiwau meu cicimuri ira.+3 “Mo taura tale ga e vica na drauniulu, mo ologa ena ilobi ni nomu isulu.4 Mo taura eso tale mo kolotaka ina loma ni bukawaqa me kama. Ena tete yani na yameyame qo ina vuvale taucoko ni Isireli.+5 “Qo na ka e kaya na Turaga Cecere Duadua o Jiova: ‘Qo o Jerusalemi. Au sa biuti koya ena kedra maliwa na veimatanitu, era wavokiti koya na veivanua.6 Ia e beca na noqu lewa kei na noqu lawa, e torosobu na nona ivalavala ni vakatauvatani kei na veimatanitu kei na veivanua volekata.+ Nira cata na noqu lewa, era sega ni muria na noqu lawa.’7 “Qo na ka e kaya na Turaga Cecere Duadua o Jiova: ‘Ni oni veivakacudrui vakalevu ni vakatauvatani kei na veimatanitu era wavokiti kemuni, oni sega ni muria na noqu lawa, oni sega ni cakava na noqu lewa, ia oni muria na nodra lewa na veimatanitu era wavokiti kemuni,+8 qo na ka e kaya na Turaga Cecere Duadua o Jiova: “Au na valuta na koro,+ io au na totogitaki iko e matadra na veimatanitu.+9 Au na vakayacora vei iko na ka au se sega ni cakava, au na sega tale ni vakayacora vaka kina ena vuku ni nomuni itovo sevaki kece.+10 “‘“Ia era na kania na luvedra na tama+ era tiko vei iko, o ira na gone era na kania na tamadra, au na totogitaki kemuni, au na vakasavi ira tale ga na vo vei kemuni ina veiyasana kece.”’+11 “‘O koya gona niu bula tiko,’ e kaya na Turaga Cecere Duadua o Jiova, ‘ni oni vakadukadukalitaka na noqu tikina tabu ena nomuni matakau vakasisila kece kei na nomuni itovo sevaki kece,+ au na vakanadakui kemuni tale ga, ena sega ni vosoti kemuni na mataqu, au na sega ni nanumi kemuni.+12 Ena mate e dua na ikatolu vei kemuni ena matedewa, se mate ena leqa ni kakana ena kemuni maliwa. E dua tale na kena ikatolu ena bale wavokiti iko ena iseleiwau.+ Au na vakasava na iotioti ni ikatolu ina veiyasana kece,* au na ucuna e dua iseleiwau meu cicimuri ira.+13 Ena oti noqu cudru, ena ruru noqu cudruvi ira, au na qai cegu.+ Niu cudruvi ira oti, era na qai kila ni o yau o Jiova au vosa vei ira niu vinakata meu qaravi duadua ga.+14 “‘Au na vakarusai iko, era na vakalialiai iko na veimatanitu era tiko volekati iko e matadra kece na tavali.+15 O na vakalialiai, o na beci,+ mo ivakaraitaki mera rere kina na veimatanitu era wavokiti iko niu totogitaki iko ena cudru, ena cudru waqawaqa, kei na itotogi warumisa. O yau o Jiova au tukuna.16 “‘Au na tala vei kemuni na gasau dau veivakamatei ni leqa ni kakana me vakarusai kemuni. Ena vakarusai kemuni na gasau au tala yani.+ Au na vakavuna me ca sara na leqa ni kakana vei kemuni niu tarova na kemuni kakana.*+17 Au na tala vei kemuni na leqa ni kakana kei na manumanu kila+ dau kata me kaliraka na luvemuni. Ena vakaleqai kemuni na matedewa kei na vakadavedra, au na kauta yani vei kemuni na iseleiwau.+ O yau o Jiova au tukuna.’”


text:
News
Page: 2
Era vesuka na ovisa e dua na marama tina yabaki 42 ka vakabauti ni tinadrau na gone ka rau tawani matemate tu ena dua na kato. Qai kilai ga ena gauna e ratou a laki volia yani kina na kato oqo e dua na vuvale ena dua na vanua ni maroroi iyaya e Niusiladi. Se […]
Sa vakadeitaka mai na Chairman ni Fiji Rugby Union o Commodore Humphrey Tawake ni sa na vakayacori tiko na soqo ni nodratou marautaki na noda cauravou lewe ni timi rakavi lewe ya 7 ena siga ni mataka. E na vakayacori tiko ga ena koro Turaga ga e Suva,ka vakavinavinakataka na matanitu ena yasana ni […]
Era mai leqa e lewe 100 na leweni mataivalu ni Armenia ni oti e dua na veivala kei na mataivalu ni Azerbaijan. Ciqomi rawa nai tukutuku ni 50 talega na mataivalu ni Azerbaijan era mai leqa ena veivala oqo ka mai vakavuna na nodrau veibeitaki na matanitu e rua ena veika mai yaco ka yaco […]
E cici muria na nona lori na Tui o King Charles nai ka 3 mai na UK, e dua na Turaga ena siga e nanoa ena nona via mai tabaki koya walega,ka yaco na veika oqo ena gauna e sa biubiu mai kina na Tui mai na Palimedi mai kea. Na nona via laki veitaba […]
Esega ni rawarawa vei ira na lewenivanua kei ira na na sa lai veiqaravi tu ena vanua o Sikoteladi ena nodra sa talaca vakadua mai kea na marama na Ranadi mai Bolatagane-Ilisapeci na i karua. E ra vakaraitaka eso na lewenivanua mai kea ena nodra mai vakadinadinataka na veitalaci, ni dua na vanua e dau […]
Ena itukutuku ka vola ko Allan Little mai Edinburgh, e matata vinaka tu kina na veiwekani , na isema kei na itukutuku makawa ni matanitu e rua ko Sikoteladi kei Peritania. Na Marama na Ranadi e lako mai na kawa nei Robert the Bruce, ka Tui e Sikoteladi mai na yabaki 1306-kina 1329 ni bera […]
Levu tu na gaunisala ni noda veitalanoa se veitaratara oi keda kece na veika bula ena ruku ni matanisiga oqo. Ia ni rogoca qo , mai vei ira na chimpanzee. E kunei ni duatani na nodra sala ni veitaratara vei ira na nodra i tokani ka vaka toka beka me nodra ‘social media’ Era dau […]
E na kena marautaki tiko nikua na noda yacova mai nai ka 9 ni yabaki ni yavu ni vakavulewa ni 2013,e ratou mai bulia ka lagata kina o iratou na gonevuli mai na koronivuli na Duavata Secondary School, Udu Penisula mai na yasana vakaturaga o Macuata,e dua na sere me baleta saraga na siga nikua […]
Mavoa vakaca e dua na marama ena yasana o Madyha Pradesh ena gauna rau a vala kina kei na dua na taika me taqomaki luvena ka se qai vula 15 voli ga. Archana Choudhary – a vakayagataka ga na ligana me tarova kina na nona toqovi koya tiko mai na taika oya. Rauta ni rua […]
Era mai leqa e 21 na lewenivanua ena uneune ka kuretaka na Ceva-I-Ra kei Jaina. Koto na kena kaukauwa ena 6.6 na magnitude. Yavalata na Yasana levu o Sichuan na uneune oqo ka yaco rauta ni 10km [6miles] ena boto ni qele. Tukuni nira bale na duru ni cina kei na kena sisi na veidelana. […]


text:
Wase 17
Na ivakatakila sa soli yani mai vei Josefa Simici na Parofita me baleti Oliva Kaudari, Tevita Witima kei Matini Erisi, e Feieti, Niu Ioka, June 1829, ni bera ni ratou raica na peleti ceuti ka tiko kina na ivolatukutuku ni iVola i Momani. Ko Josefa kei na nona vunivola, ko Oliva Kaudari erau sa vulica mai na ivakadewa ni peleti ni iVola i Momani ni na lewe tolu na ivakadinadina talei sa na lesi (raica Ica 5:2–4; 2 Nifai 11:3; 27:12). Eratou sa vakayavalati ko Oliva Kaudari, Tevita Witima kei Matini Erisi mai na gagadre veiuqeti me ratou na ivakadinadina talei e lewe tolu. Sa taro vua na Turaga na Parofita, ka sa vakatakilai mai kina na veika oqo ena Urimi kei na Cumimi me kena isau
1–4, Ena vakabauta eratou na raica rawa kina na lewe Tolu na iVakadinadina na peleti kei na veika tabu e so; 5–9, Sa vakadinadinataka ko Karisito na vakalou ni iVola i Momani.
1 Raica, au sa kaya vei kemudou, ni sa dodonu mo dou dau vakararavi ki na noqu vosa, kevaka dou na kitaka vakakina ena lomamudou taucoko, ena avakaraitaki vakaidina vei kemudou na bpeleti, kei na peleti ni sere, na ciseleiwau i Lepani, na dUrimi kei na Cumimi, ka a soli vei etuakai Jereti mai na ulunivanua, ni rau a veivosaki kei na Turaga e fmatana votu, kei na idusidusi gveivakurabuitaki ka a soli vei Liai ena lekutu, ena iyalayala ni vanua ena hWasa Damudamu.
2 Ia na nomudou vakabauta ga dou na raica rawa kina, io na vakabauta ka tiko vei ira na parofita ena gauna e liu.
3 Ia ni dou sa rawata na vakabauta, ka raica sara ga e matamudou, dou sa na avakadinadinataka, ena kaukauwa ni Kalou;
4 Ia mo dou kitaka na ka oqo me kakua kina ni vakarusai ko Josefa Simici Lailai, na noqu tamata, me vakayacori vinaka kina na noqu inaki dodonu vei ira na luve ni tamata ena cakacaka oqo.
5 Dou na qai vakadinadinataka ni dou sa raica, me vaka ga na nona sa raica na noqu tamata ko Josefa Simici Lailai; ni raica ko koya ena noqu kaukauwa, ka baleta talega ni tiko vua na vakabauta.
6 Sa vakadewataka ko koya na aivola, na btikina kau a vakaroti koya kina, ia sa dina sara me vaka sa bula na nomudou Turaga kei na nomudou Kalou.
7 O koya, dou sa ciqoma na kaukauwa vata ga ko ya, kei na vakabauta vata ga ko ya, kei na isolisoli vata ga ka soli vua;
8 Ia kevaka dou na muria na iotioti ni noqu ivakaro oqo, kau sa solia vei kemudou, ena sega ni rawati kemudou na amatamata ki eli; raica sa rauti kemudou na noqu bloloma soli wale, ia dou na claveti cake ena siga mai muri.
9 Koi Au, ko Jisu Karisito na anomudou Turaga ka nomudou Kalou, au sa vosa vei kemudou, me rawa vinaka kina na noqu inaki dodonu ki na luve ni tamata. Emeni.


text:
WASE 1
E Tawamudu na Loloma ni Kalou
“Qo na ibalebale ni noda lomana na Kalou, meda muria na nona ivunau, ia e sega ni icolacola bibi na nona ivunau.”—1 JONI 5:3.
1, 2. Na cava o lomani Jiova kina?
O LOMANA na Kalou? De dua na levu ni nomu loloma o yalataka kina nomu bula vua. De o nanuma ni nomu itokani vinaka duadua. Ni bera mada ga ni o lomani Jiova, e lomani iko e liu o koya. Eda wilika ena iVolatabu: “Eda veilomani baleta ni a liu sara ga na nona lomani keda na Kalou.”—1 Joni 4:19.
2 Vakasamataka mada na sala e lomani keda kina o Jiova. E vakarautaka na vuravura totoka meda bula kina kei na veika kece meda marautaka. (Maciu 5:43-48; Vakatakila 4:11) E vinakata meda veiwekani voleka kei koya, e vakarawarawataka tale ga na sala meda kilai koya kina. Nida wilika na iVolatabu, eda sa vakarorogo sara tiko ga vei Jiova. E rogoci keda tale ga nida masu. (Same 65:2) E veidusimaki qai veivakayaloqaqataki ena kaukaua ni yalona tabu. (Luke 11:13) E tala mada ga mai vuravura na Luvena talei me sereki keda ena ivalavala ca kei na mate.—Wilika Joni 3:16; Roma 5:8.
3. Ena vinaka tiko ga vakacava na noda veiwekani kei Jiova?
Juta 21) Eda na cakava vakacava qori? E sauma na iVolatabu: “Qo na ibalebale ni noda lomana na Kalou, meda muria na nona ivunau, ia e sega ni icolacola bibi na nona ivunau.”—1 Joni 5:3.3 Vakasamataka mada e dua na nomu itokani voleka, drau veivolekati ena gauna vinaka kei na gauna ca. E ka ni sasaga me dei va qori na noda veitokani. E vinakati tale ga qori ena noda veitokani kei Jiova, na noda itokani voleka duadua. E rawa ni tawamudu na noda veitokani. E uqeti keda gona kina na iVolatabu: “Tiko ga ena loloma ni Kalou.” (
“QO NA IBALEBALE NI NODA LOMANA NA KALOU”
4, 5. (a) Na cava na ibalebale ni “lomana na Kalou”? (b) Na sala cava o tekivu lomani Jiova kina?
4 Na cava na ibalebale ni “lomana na Kalou” ena iVolatabu? E kena ibalebale noda lomani koya, sega ni nona lomani keda. O se nanuma na imatai ni gauna o vulica kina mo lomani Jiova?
5 Vakasamataka na imatai ni gauna o vulica kina ni vinakata o Jiova mo bula tawamudu ena vuravura vou. O qai kila na ka kece e vakarautaka me rawa kina qori, o kila tale ga na iloloma uasivi e vakarautaka vei keda o Jiova ni tala mai vuravura na Luvena e duabau ga. (Maciu 20:28; Joni 8:29; Roma 5:12, 18) Ni toso tiko nomu vulica na levu ni loloma i Jiova, e uqeti iko qori mo vakaraitaka tale ga na nomu lomani koya.—Wilika 1 Joni 4:9, 10.
6. Na cava e okati ena noda loloma? E uqeti iko vakacava nomu lomana na Kalou?
Roma 14:7, 8.) O na dei tiko ga vakacava ena nomu yalayala?6 Qori se qai itekitekivu ga ni nomu lomana na Kalou. Me kena ivakaraitaki ke da lomana e dua eda na sega ni tukuna tu ga: “Au lomani iko.” Na loloma ena uqeti keda meda cakava na ka ena vakamarautaki koya. Qori tale ga na ka o na cakava ni o lomani Jiova, o na muria na ivakarau ni bula ena vakamarautaki koya. Ena uqeti iko na levu ni nomu loloma mo yalataki iko vua qai papitaiso. Nomu cakava qori, o sa yalataka kina mo qaravi koya me tawamudu. (Wilika
“MEDA MURIA NA NONA IVUNAU”
7. Na cava eda na cakava nida lomani Jiova? Na cava eso na nona ivakaro?
7 “Meda muria na nona ivunau” o Jiova nida lomani koya. Eda na cakava vakacava? Meda talairawarawa vua. Eda vulica ena iVolatabu na sala e vinakata o Jiova meda bula kina. Me kena ivakaraitaki, e tukuna ni cala na mateni, na butako se lasu, na veiyacovi kei na dua e sega ni watida, na sokaloutaki ni dua tale na ka, sega ni o Jiova.—1 Korinica 5:11; 6:18; 10:14; Efeso 4:28; Kolosa 3:9.
8, 9. Eda na kila vakacava na ka e vinakata o Jiova ena ituvaki e sega ni matata na kena lawa ena iVolatabu? Tukuna na kena ivakaraitaki.
8 E levu na ka e okati ena noda vakamarautaki Jiova, sega ni noda talairawarawa ga ina nona ivakaro. E sega ni vakarautaka e dua na lisi balavu ni lawa me baleta na ivakarau ni noda bula. Ena so na gauna ena sega ni vakamatailalaitaki sara ena iVolatabu na Efeso 5:17) Eda na kunea ena iVolatabu na yavu ni ivakavuvuli ni ka dina me baleta na nona rai o Jiova. Nida wilika eda na qai kilai Jiova kina vakavinaka. Eda na vulica na ivakarau ni nona vakasama, wili kina na ka e taleitaka kei na ka e cata.—Wilika Same 97:10; Vosa Vakaibalebale 6:16-19; raica na iKuri ni iVakamacala 1.ka meda cakava. Eda na vakatulewa vinaka vakacava? (
9 Me kena ivakaraitaki, eda na vakatulewataka vakacava na ka meda sarava ena tivi se noda vakayagataka na Internet? E sega ni tukuna vakadodonu o Jiova na ka meda cakava. Na ivakavuvuli e vakarautaka ena vukei keda meda vakatulewa kina vakavinaka. E levu na ka ni veivakamarautaki ena gauna qo e tu kina na itovo kaukaua kei na veiyacovi. Ia e tukuna o Jiova ena iVolatabu ni “cati ira kece era taleitaka na itovo kaukaua” ena qai “lewai ira na dau veiyacovi tawadodonu.” (Same 11:5; Iperiu 13:4) E vukei keda vakacava na ivakavuvuli e rua qo meda vakatulewa kina vakavinaka? Nida kila ga ni cata o Jiova e dua na ka se okata me ivalavala dukadukali, meda levea sara.
10, 11. Na cava eda talairawarawa kina vei Jiova?
10 Na cava eda talairawarawa kina vei Jiova? Sega ni baleta ga nida via drotaka na itotogi se na leqa eda na sotava nida vakatulewa cala. (Kalatia 6:7) Eda talairawarawa vei Jiova nida lomani koya. Me vaka ga nodra via vakamarautaki tamadra na gone, eda vinakata meda vakamarautaka na Tamada vakalomalagi. E sega ni dua na ka e vakatauvatani rawa ina noda kila ni marautaki keda o Jiova!—Same 5:12; Vosa Vakaibalebale 12:2; raica na iKuri ni iVakamacala 2.
Vakarua 12:32) Meda talairawarawa ga mai vu ni lomada me vaka e kaya na daunisame: “Au taleitaka na nomuni ivakaro, io, au dau lomana.” (Same 119:47; Roma 6:17) Eda vinakata meda vakataki Noa, ni vakaraitaka na nona lomani Jiova ni cakava na ka kece e vakaroti vua. E tukuna na iVolatabu ni o Noa “e cakava sara ga na ka e tukuni vua.” (Vakatekivu 6:22) Vakacava o vinakata me cavuta tale ga qori vei iko o Jiova?11 Eda sega ni muria na ivakaro i Jiova baleta ga ni rawarawa se sa sega tale ni dua na ka eda lewa kina. Eda na sega tale ga ni digia na lawa se ivakatagedegede e vakarautaka me muri se sega. (
12. Eda na vakamarautaki Jiova vakacava?
12 Na cava na rai i Jiova nida talairawarawa vua? Eda ‘vakamarautaka na lomana.’ (Vosa Vakaibalebale 11:20; 27:11) Vakasamataka mada ya! Eda vakamarautaka na Dauveibuli ni lomalagi kei na vuravura nida talairawarawa vua. E sega ni vakasaurarataki keda, e solia ga na galala ni vakatulewa. Kena ibalebale ni tu vei keda na galala meda digia na ka dodonu se cala. O Jiova e vinakata na noda lomani koya me uqeti keda meda vakatulewa vinaka meda rawata kina na bula e vinaka duadua.—Vakarua 30:15, 16, 19, 20; raica na iKuri ni iVakamacala 3.
“E SEGA NI ICOLACOLA BIBI NA NONA IVUNAU”
13, 14. Eda kila vakacava ni sega ni dredre na kena muri na ivakaro ni Kalou? Vakamacalataka.
13 Vakacava ke da nanuma ni rui dredre na muri ni ivakaro i Jiova se sega kina noda galala? E tukuni vakamatata ena iVolatabu: “E sega ni icolacola bibi na 1 Joni 5:3) Na vosa vaKirisi ni “icolacola bibi” e kena ibalebale na “tarabi.” Ena so tale na vakadewa ni iVolatabu, e vakayagataki na vosa qo me vakamacalataka na lawa e muri ena voraki se o ira na vakacolasau ra qai dau veivakaleqai. (Maciu 23:4; Cakacaka 20:29, 30) E tukuna na New English Translation: “E sega ni bikai keda na nona ivakaro.” E sega ni “tarabi” na ivakaro i Jiova me dredre na noda muria. E sega ni dau sivia na ka e kerea vei keda.nona ivunau.” (
14 Me kena ivakaraitaki, kaya mada ni o vukea tiko e dua na nomu itokani sa vakarau toki. Sa tawana kece na nona iyaya ena kateni. Eso e mamada e rawarawa ni laveti, eso tale e bibi ena vinakati kina e le rua me rau laveta. Vakacava ena tukuna na nomu itokani mo laveta duadua ga na kateni bibi? Macala ga ni na sega ni cakava qori! Na vuna? E sega ni vinakata mo mavoa. Vaka ga na itokani qori, e sega vakadua ni na tukuna o Jiova meda cakava na ka e dredre meda muria. (Vakarua 30:11-14) E kilai keda vinaka. “Ni kila vinaka o koya na keda ibulibuli, e nanuma tiko nida kuvuniqele.”—Same 103:14.
15. Eda vakadeitaka vakacava ni na vinaka vei keda na ivakaro i Jiova?
15 E tukuna o Mosese ina matanitu o Isireli ni ivakaro i Jiova e vakarautaki mera “vinaka kina,” ena rawa tale ga nira “bula tiko” ke ra muria. (Vakarua 5:28-33; 6:24) E dina tale ga qori nikua. Na ka kece e kerea vei keda o Jiova eda na vinaka kina. (Wilika Aisea 48:17.) Na Tamada o Jiova e dau kila vinaka na ka ena yaga vei keda. (Roma 11:33) E tukuna na iVolatabu ni: “Kalou ga na loloma.” (1 Joni 4:8) Kena ibalebale ni loloma e uqeti Jiova ena ka kece e tukuna se cakava.
16. Eda ivalavala ca da qai bula tu ena vuravura ca, eda kila ga vakacava nida rawa ni talairawarawa?
16 E sega ni dau rawarawa meda talairawarawa vua na Kalou. Eda bula tu ena vuravura ca e liutaka na Tevoro. E dau veiuqeti ina caka ca. (1 Joni 5:19) E vinakati meda vorata na noda vakanananu kei na lomada ivalavala ca, ni qo ena rawa ni uqeti keda meda talaidredre vua na Kalou. (Roma 7:21-25) Na noda lomani Jiova ga ena uqeti keda meda cakava na ka dodonu. E kila na noda sasaga meda talairawarawa vua, e vukei keda tale ga ni solia na kaukaua ni yalona tabu. (1 Samuela 15:22, 23; Cakacaka 5:32) E dau vukei keda na yalo tabu meda bucina eso na itovo e vakarawarawataka noda talairawarawa vua na Kalou.—Kalatia 5:22, 23.
17, 18. (a) Na cava eda na vulica ena ivola qo? (b) Na cava eda na veivosakitaka ena wase tarava?
17 Eda na vulica ena ivola qo na ivakarau ni bula e vakamarautaki Jiova. Eda na vulica na sala meda muria kina na nona ivakavuvuli kei na nona ivakatagedegede savasava. Nanuma tiko ni sega ni vakasaurarataki keda o Jiova meda talairawarawa. Nida digia meda talairawarawa, ena vinaka cake noda bula, ena totoka noda veigauna se bera mai. Koya e bibi duadua, ena kila kina na Kalou nida lomani koya vakalevu.—Raica na iKuri ni iVakamacala 4.
18 Sa solia vei keda o Jiova na lewaeloma meda rawa ni kila na ka e dodonu kei na ka e cala. Ke da vakavulica noda lewaeloma, ena rawa ni vukei keda meda “muria na nona ivunau.” Na cava gona na lewaeloma, eda na vakavulica vakacava? Meda raica mada.